text:
BACHA BAA BOTSA
Ke’ng Seo ke Lokelang ho se Tseba ka ho Romela Melaetsa ka Selefouno?
:-) Haeba u ho sebelisa hantle, e ka ba tsela e molemo ea ho lula u tseba hore na metsoalle ea hao e ntse e e-ea joang.
:-( Empa haeba u ho sebelisa hampe ho ka senya setsoalle sa hao le botumo ba hao.
Sehloohong sena u tla ithuta seo u lokelang ho se tseba ka hore na:
Sehloohong sena u tla boela u fumane:
U romela molaetsa ho mang?
Bacha ba bangata ba nka ho romela melaetsa ka selefouno e le tsela e molemohali ea ho buisana. Ho romela melaetsa ka selefouno ho u thusa hore u buisane le mang kapa mang ea lethathamong la hao la metsoalle, hafeela batsoali ba hao ba sa u hanyetse.
“Ntate oa ka ha a batle ha ’na le ngoan’eso re qoqa le bashanyana. Haeba re etsa joalo, re lokela ho letsa ka founo ea ka tlung, re le ka kamoreng eo lelapa le phomolang ho eona ebile batho ba bang ba le teng.”
—Lenore.
Seo u lokelang ho se tseba: Haeba u fana ka linomoro tsa hao ho mang le mang, u ka ’na ua kena mathateng.
“Haeba u se seli hore na ke mang ea tsebang linomoro tsa hao, joang kapa joang u tla fumana melaetsa le litšoantšo tseo u sa li batleng.”
—Scott.
“Haeba u lula u romellana melaetsa le motho oa bong bosele u ka ’na ua iphumana u se u nkehile maikutlong kapele ka motho eo.”
—Steven.
Bibele e re: “
Ea masene ke ea boneng tlokotsi ’me a ipata.” (Liproverbia 22:3) Ka ho ba hlokolosi haholoanyane, u ka qoba masoabi a mangata.
Pale ea sebele: “
’Na le moshemane e mong re ne re le metsoalle, me re ne re romellana melaetsa hangata. Ke ne ke ipolella hore re mpa feela re le metsoalle ea hlooho ea khomo. Ke ne ke sa nahane hore hoo ke bothata ho fihlela ha a mpolella hore o se a utloa a nthata. Ha ke sheba se etsahetseng, kea elelloa hore ke ne ke sa lokela hore ebe ke ile ka tloaelana kapa ka romellana melaetsa le eena haholo ka tsela eo ke entseng ka eona.”
Nahana ka sena: U nahana hore botsoalle ba Melinda le moshemane eo bo tla ameha joang ha a se a tseba hore na moshemane o ikutloa joang?
Ke tsela efe eo Melinda a ka beng a entse lintho ka eona e le hore eena le moshemane eo ba lule e le metsoalle feela?
U bua ka eng?
Kaha melaetsa ea selefouno e ka romeloa habobebe ebile ho monate ho e fumana, ha ho bonolo ho hopola hore batho ba ka u utloella ka seo u se ngotseng.
Seo u lokelang ho se tseba: Mantsoe a ngotsoeng molaetseng oa selefouno a ka utloisisoa ka tsela eo eseng eona.
“Molaetseng oa selefouno, u ke ke ua khona ho tseba boikutlo ba motho le molumo oa lentsoe la hae, le haeba motho eo a kentse setšoantšonyana sa hore na o ikutloa joang. Molaetsa o ka baka ho se utloisisane.”
—Briana.
“Ke tseba banana ba sentseng botumo ba bona ba tsejoang e le batho ba bapalang ka maikutlo a lerato ka lebaka la seo ba se buileng melaetseng eo ba e romeletseng bashanyana.”
—Laura.
Bibele e re: “
Batho ba molemo baa nahana pele ba araba.” (Liproverbia 15:28, Good News Translation) Mantsoe aa a ruta’ng? Bala molaetsa pele u o romela!
U romela molaetsa ka nako efe?
Ha u ka nahana ho se hokae, u ka ipehela melao ea ho romela melaetsa ka selefouno
Seo u lokelang ho se tseba: Haeba u sa ele hloko mekhoa ea hao ea ho romela melaetsa, batho ba tla u nka u le motho ea se nang mekhoa ʼme u tla itelekela metsoalle ho e-na le ho e boloka.
“Ho bonolo ho lebala mekhoa e metle ea ho romela melaetsa. Ke ee ke iphumane ke se ntse ke romela melaetsa ke ntse ke buisana le motho e mong kapa ke le lijong.”
—Allison.
“Ho kotsi ho romela melaetsa u ntse u khanna. Haeba u sa tsepamise mahlo a hao tseleng u ipeha kotsing ea ho baka likotsi.”
—Anne.
Bibele e re: “
Ho na le nako e behiloeng bakeng sa ntho e ’ngoe le e ’ngoe, . . . nako ea ho khutsa le nako ea ho bua.” (Moeklesia 3:1, 7) Seo sea sebetsa tabeng ea ha u romela melaetsa ka selefouno feela joalokaha se sebetsa le tabeng ea ho bua!
Likeletso mabapi le ho romela melaetsa ka selefouno
U romela molaetsa ho mang?
;-) Mamela tataiso ea batsoali ba hao.
—Bakolose 3:20.
;-) Hloaea batho bao u ba fang linomoro tsa hao. Haeba ka tlhompho u hana ho fana ka boitsebiso ba hao ba botho
—bo akarelletsang linomoro tsa hao tsa selefouno —u ithuta mokhoa oa bohlokoa oo u tla u sebelisa ha u se u le motho e moholo.
;-) U se ke ua tloaela motho haholo hoo u mo romellang melaetsa e bontšang thahasello ea lerato empa le le sieo. Haeba maikutlo a lerato a ka ba teng, u tla ipakela ho ferekana le masisa-pelo.
“Ke entse hore batsoali ba ka ba ntšepe tabeng ea ho sebelisa selefouno, kahoo baa tseba hore ke tla etsa qeto e molemo mabapi le hore na ke mang eo ke bolokang linomoro tsa hae ka founong ea ka.”
—Briana.
U bua ka eng?
;-) Pele u ngola molaetsa ipotse ‘Na ho romela molaetsa ka selefouno ke tsela e molemo ea ho bua boemong boo?’ Mohlomong ho ka ba molemo hore u letse kapa u emele ho bua le motho eo ha le shebane mahlong.
;-) U se ke ua romela molaetsa oo u ke keng ua khona ho o bua ha le shebane mahlong le motho eo. Sarah ea lilemo li 23 o ile a re: “
Haeba ke ntho eo u ke keng ua e bua, se ke ua e romela ka selefouno.”
“Haeba motho e mong a u romella litšoantšo tse tsosang takatso, bolella batsoali ba hao. Seo se tla u sireletsa hape se tla etsa hore batsoali ba hao ba u tšepe.”
—Sirvan.
U romela molaetsa ka nako efe?
;-) Etsa qeto esale pele hore na ke ka nako efe eo u tla beng u sa sebelise selefouno. Ngoananyana ea bitsoang Olivia o re: “
Ha ke nke selefouno ea ka nakong ea lijo tsa mantsiboea le nakong eo ke ithutang ka eona. Kea e koala nakong ea liboka e le hore ke se ke ka kena molekong oa ho e sheba.”
;-) Nahanela ba bang. (Bafilipi 2:4) U se ke ua ngola melaetsa ea selefouno nakong eo u ntseng u buisana le motho e mong le shebane mahlong.
“Ke iketselitse molao oa hore ke se ke ka romela molaetsa oa selefouno ha ke na le metsoalle ea ka, ntle le haeba ho hlile ho hlokahala. Ha ke fane ka linomoro tsa ka ho batho bao ke sa ba tloaelang.”
—Janelly.


c: text/html

text:
BACHA BAA BOTSA
Li Bōpiloe Kapa li Bile Teng ka ho Iphetola ha Lintho?—Karolo ea 1: Ke Hobane’ng ha re Lokela ho Lumela ho Molimo?
Li Bōpiloe Kapa li Bile Teng ka ho Iphetola ha Lintho?
Na ua lumela hore Molimo ke eena ea bōpileng lintho tsohle? Haeba ho joalo, hase uena feela; bacha ba bangata (le batho ba hōlileng) ba lumela joaloka uena. Empa ba bang ba re bophelo le bokahohle li hlahile ka ho iphetola ha lintho
Re U Lome Tsebe? Hangata batho ba mahlakoreng ana a mabeli a hanyetsanang ba potlakela ho bolela hore na bona ba lumela’ng ba sa utloisise ka ho feletseng hore na ke hobane’ng ha ba lumela joalo.
Batho ba bang ba lumela hore lintho li bōpiloe hobane feela ba rutiloe joalo kerekeng.
Batho ba bangata ba lumela hore lintho li bile teng ka ho iphetola ha lintho hobane feela ba rutiloe joalo sekolong.
Letoto lena la lihlooho le tla u thusa hore u matlafatse tumelo ka pōpo u be u khone ho e hlalosa. Leha ho le joalo, ntho ea pele ke hore u lokela ho ipotsa potso ena ea bohlokoa haholo:
Ke hobane’ng ha ke lumela ho Molimo?
Ke hobane’ng ha potso ee e le ea bohlokoa? Hobane Bibele e u khothalletsa ho sebelisa kelello ea hao, e leng “matla a [hao] a ho nahana.” (Baroma 12:1) Sena se bolela hore mabaka a hao a ho lumela ho Molimo ha aa lokela ho itšetleha feela ka
maikutlo (ke mpa ke nahana hore e tlameha ebe ho na le matla a phahametseng a tlhaho)
tšusumetso ea ba bang (ke phela sebakeng seo batho ba bangata e leng balumeli)
khatello (Ke hōtse batsoali ba ka ba nthuta hore ke lumele ho Molimo
—kapa ntho tse ling)
Ho e-na le hoo, u lokela ho ikholisa hore Molimo o teng ’me u lokela ho ba le mabaka a utloahalang a ho lumela joalo.
Kahoo, ke’ng e u kholisang hore Molimo o teng? Sehlooho sa Maqephe a ho Ngolla Lintlha se reng “Ke Hobane’ng ha ke Lumela ho Molimo?” se tla matlafatsa kholiseho ea hao. U ka ’na ua boela ua thusoa ke ho nahana kamoo bacha ba bang ba arabetseng lipotso tseo kateng.
“Ha ke ne ke le ka tlelaseng ke mametse tichere e hlalosa kamoo ’mele ea rōna e sebetsang kateng, ha ke be le khoao kelellong ea ka ea hore Molimo o teng. Karolo e ’ngoe le e ’ngoe ea ’mele e na le karolo eo e e phethang, ho fihlela ka e nyenyane ka ho fetisisa ’me likarolo tsena hangata li etsahala re sa hlokomele. Ka sebele ’mele oa motho oa hlolla!”
—Teresa..
“Ha ke bona sefofane, sekepe sa baeti, kapa koloi, kea ipotsa, ‘Ke mang ea entseng lintho tsee?’ Ka mohlala, ho etsa koloi ho hloka motho ea bohlale haholo, hobane ho na le likarolo tse ngata tse nyenyane tse tlamehang hore li sebetse e le hore koloi eo e tsamaee. Hape haeba likoloi li lokela ho etsoa ke motho ea itseng, seo se bontša hore le motho le eena e tlameha ebe o entsoe.”
—Richard.
“Ha u hlokomela hore ho ile ha hlokahala batho ba bohlale haholo lilemong tse makholo tse fetileng hore ba utloisise esita le karoloana e nyenyane ka ho fetisisa ea bokahohle, joale ho nahana hore bokahohleng bo bile teng feela ka ho iphetola ha lintho ho bonahala e le ntho e sa utloahaleng ka ho fetisisa!”
—Karen.
“Ha tsebo ea ka ea lintho tsa saense e ntse e eketseha, ke kholiseha le ho feta hore ha lia ba teng ka ho iphetola ha lintho. Ka mohlala, ke ile ka nahana ka ho nepahala ha lintho tsa tlhaho le ho ikhetha ha batho, ho akarelletsa le tlhoko ea rōna ea ho batla ho itseba, ho tseba hore na re tsoa kae le hore na re ea kae. Thuto ea ho iphetola ha lintho e hlalosa lintho tsena kaofela ka tsela e amanang le liphoofolo, empa ha e-s’o ka e khona hore e hlalose hore na ke hobane’ng ha batho ba ikhetha. Ho ’na, ho hlokahala ho fetang ‘tumelo’ hore ke lumele thuto ea ho iphetola ha lintho ho feta ho ’Mōpi.”
—Anthony.
Ho hlalosa seo ke se lumelang
Ho thoe’ng haeba liithuti-’moho li u soma hobane u lumela ntho eo u sa e boneng? Ho thoe’ng haeba ba re thuto ea saense e paka thuto ea ho iphetola ha lintho?
Ntho ea pele, kholiseha ka seo u se lumelang. U se ke ua tšosoa kapa ua soaba. (Baroma 1:
Ha u mong; batho ba bangata ba ntse ba lumela ho Molimo. Seo se akarelletsa batho ba bohlale haholo, ba bile ba rutehile. Ka mohlala, ho na le bo-rasaense ba lumelang hore Molimo o teng.
Ka linako tse ling ha batho ba re ha ba lumele ho Molimo, ha e le hantle ba bolela hore ha ba utloisise Molimo. Ho e-na le ho fana ka bopaki bo lumellanang le pono ea bona, ba botsa lipotso tse kang, “Haeba Molimo a le teng, ke hobane’ng a lumeletse mahlomola?” Ha e le hantle, ba etsa hore taba e utloahalang e fetohe ea maikutlo.
Batho ba na le ‘tlhoko ea moea.’ (Matheu 5:3) E akarelletsa tlhoko ea ho lumela ho Molimo. Kahoo haeba motho e mong a re Molimo ha a eo, motho eo
—eseng uena —o na le boikarabello ba ho hlalosa kamoo a fihletseng qeto eo kateng. —Baroma 1: 18- 20.
Ho lumela ho Molimo ho utloahala ka ho feletseng. Ho lumellana le ntlha ea hore bophelo bo ke ke ba ba teng feela. Ha ho na bopaki bo tšehetsang taba ea hore bophelo bo ne bo ka tsoa feela linthong tse sa pheleng.
Joale u ka re’ng haeba motho e mong a u botsa ka tumelo ea hao ho Molimo? Nahana ka lintho tse seng kae tse ka etsahalang.
Haeba motho e mong a re: “Ke batho ba sa rutehang feela ba lumelang ho Molimo.”
U ka ’na ua araba ka hore: “Na u hlile u lumela boikutlo boo bo leeme? ’Na ha ke lumele. Ha e le hantle, phuputsong e ’ngoe eo ho eona liprofesa tsa saense tse fetang 1 600 tse tsoang liunivesithing tse tummeng li ileng tsa nka karolo, ba etsang karolo ea boraro ha baa ka ba re ha ba lumele ho Molimo kapa ba belaella boteng ba hae. * Na u ka re liprofesa tseo ha li bohlale hobane feela li lumela ho Molimo?”
Haeba motho e mong a re: “Haeba Molimo a le teng, ke hobane’ng ha mahlomola a le mangata hakale lefatšeng?”
U ka ’na ua araba ka hore: “Mohlomong seo u se bolelang ke hore ha u utloisise tsela eo Molimo a etsang lintho ka eona
Sehlooho se latelang letotong lena se tla tšohla hore na ke hobane’ng ha thuto ea ho iphetola ha lintho e sa fane ka litlhaloso tse khotsofatsang ka boteng ba rōna.
^ ser. 32 Mohloli: Social Science Research Council, “Bolumeli le Bomoea Har’a Bo-rasaense Univesithing,” ea Elaine Howard Ecklund, ea la 5 February, 2007.

robotstxt: allowed

filter: keep


text:
Na U Phelela Seo U se Buang?
Nahana ka boemo bona: Moholo eo e leng setho sa Komiti ea Bohokahanyi le Lipetlele o lokiselitse ho sebetsa le mor’abo rōna e mocha tšimong ka Sontaha hoseng. Hoseng hoo moholo o letsetsoa ke mor’abo rōna eo mosali oa hae a bileng kotsing ea koloi eaba o potlakisetsoa sepetlele. Mor’abo rōna o kōpa moholo hore a mo thuse ho fumana ngaka e ka sebetsang mosali oa hae ntle ho tšelo ea mali. Kaha moholo o batla ho thusa lelapa lena le talimaneng le boemo ba tšohanyetso, o bolella mocha eo hore a ke ke a khona ho sebetsa le eena tšimong.
Nahana ka boemo bo bong: Banyalani ba bang ba mema ’mè ea se nang molekane ea nang le bana ba babeli. Ha bana ba hae ba utloa sena, ba thaba haholo. Ba tatetse hore nako eo e fihle. Leha ho le joalo, letsatsi pele ba ba etela, banyalani bao ba bolella ’mè eo hore ho hlahile lebaka la tšohanyetso, kahoo ba kōpa hore a se ke a hlola a tla. Hamorao ’mè eo o oa utloa lebaka la hore na ke hobane’ng ha ba ile ba re a se ke a hlola a tla. Ka mor’a hore banyalani bana ba mo meme, metsoalle ea bona e ile ea ba mema ka letsatsi le tšoanang, eaba baa lumela.
Kaha re Bakreste, re lokela ho tšepahalla seo re se buang. Le ka mohla ha rea lokela ho re, ‘e, empa re bolela che.’ (2 Bakor. 1:18) Leha ho le joalo, joalokaha mehlala ena e ’meli e bontša, hase kamehla maemo a eeng a tšoane. Ka linako tse ling ho ka ’na ha bonahala eka ha re na boikhethelo empa re lokela ho tlohela seo re neng re rerile ho se etsa. Moapostola Pauluse o kile a iphumana a le boemong bo tšoanang.
PAULUSE O QOSOA KA HORE HA A TŠEPAHALE
Ka 55 C.E., ha Pauluse a le Efese leetong la hae la boraro la boromuoa, o ne a rerile ho tšela Leoatle la Aegean a ee Korinthe ebe ha a tloha moo o ea Macedonia. Ha a khutlela Jerusalema, o ne a rerile ho etela phutheho ea Korinthe ka lekhetlo la bobeli, mohlomong ho lata mpho eo ka mosa barab’abo rōna ba Jerusalema ba neng ba e filoe. (1 Bakor. 16:3) Sena se bonahala ka ho hlaka mantsoeng a hlahang ho 2 Bakorinthe 1:15, 16, a reng: “Kahoo, ka kholiseho ena, pele ke ne ke rera ho tla ho lōna, e le hore le ka ba le nako ea bobeli ea thabo, ’me ka mor’a ho le fapohela ke ee Macedonia, le ho khutla Macedonia ho tla ho lōna le ho felehetsoa sebaka se itseng ke lōna ho ea Judea.”
Ho bonahala eka lengolong la hae la pele, o ne a tsebisitse barab’abo rōna ba Korinthe seo a neng a se rerile. (1 Bakor. 5:9) Leha ho le joalo, nakoana ka mor’a hore Pauluse a ngole lengolo leo, o ile a utloa ka ba ha Kloe hore ho na le ho hloka kutloano ho tebileng ka phuthehong. (1 Bakor. 1:10, 11) Pauluse o ile a etsa qeto ea ho fetola morero oa hae, ’me a ngola lengolo leo re le tsebang e le Bakorinthe ba Pele. Lengolong leo o ile a ba eletsa a ba a ba khalemela ka lerato. O ile a boela a ba bolella hore o fetotse tsela eo a neng a tla tsamaea ka eona, a ba bolella hore o ne a tla ea Macedonia pele ebe o ea Korinthe hamorao.—1 Bakor. 16:5, 6. *
Ho bonahala eka ha barab’abo rōna ba Korinthe ba fumana lengolo la hae, “baapostola . . . ba lokileng ho tlōla” phuthehong eo ba ile ba mo qosa ka hore ha a tšepahale. Ha Pauluse a ikarabella o ile a re: “Ha e le hantle, ha ke ne ke e-na le morero o joalo, ha kea ka ka inehella mafeela leha e le afe, na ha ho joalo? Kapa lintho tseo ke li rerang, na ke li rera ho ea ka nama, e le hore ho ’na ho ka ba le ‘E, E’ le ‘Che, Che’?”—2 Bakor. 1:17; 11:5.
Re ka ’na ra botsa, na moapostola Pauluse o ne a nka taba ee habobebe? Che! Lentsoe le fetoletsoeng e le habobebe le na le moelelo oa ho se tšepahale joalokaha eka motho ha a na ’nete kapa ha a phethe litšepiso tsa hae. Potso ea Pauluse e reng, “lintho tseo ke li rerang, na ke li rera ho ea ka nama?” e ne e lokela ho hlakisetsa Bakreste ba Korinthe hore Pauluse ha aa etsa qeto ea ho fetola merero ea hae hobane a sa tšepahale.
Pauluse o ile a hana qoso eo a lomahantse meno a re: “Empa ho ka itšetlehoa ka Molimo hore puo ea rōna e lebisitsoeng ho lōna hase E, ’me leha ho le joalo e le Che.’” (2 Bakor. 1:18) Ho hlakile hore ha Pauluse a ne a fetola maoa e ne e le hobane a ne a nahanela bara le barali babo. Ha re bala 2 Bakorinthe 1:23, re fumana hore lebaka le entseng hore a se ke a hlola a e-ea Korinthe ke hobane o ne a ba qenehela. Ka sebele, o ne a ba file nako ea hore ba lokise litaba pele a kopana le bona. Feela joalokaha a ne a lebeletse hore lengolo la hae le ba susumetse, ha a le Macedonia Tite o ile a mo bolella hore lengolo leo le ile la etsa hore ba soabe ba be ba bake, ’me seo sa mo thabisa.—2 Bakor. 6:11; 7:5-7.
HA HO THOE “AMEN” HO MOLIMO
Taba ea hore Pauluse o ne a qosoa ka hore ha a tšepahale e ne e ka ’na ea bolela hore haeba ha a tšepahale bophelong ba letsatsi le letsatsi, a ke ke a tšepahala le mosebetsing oa hae oa boboleli. Leha ho le joalo, Pauluse o ile a hopotsa Bakorinthe hore o ile a ba pakela ka Jesu Kreste. “Mora oa Molimo, Kreste Jesu, ea ileng a boleloa har’a lōna ka rōna, ke hore, ka ’na le Silvanase le Timothea, ha aa ka a fetoha E, ’me leha ho le joalo e le Che, empa E, e fetohile E, tabeng ea hae.” (2 Bakor. 1:19) Na Jesu Kreste ea neng a behela Pauluse mohlala o ne a sa tšepahale ka tsela leha e le efe? Che! Jesu o ne a bua ’nete bophelong ba letsatsi le letsatsi le tšebeletsong ea hae. (Joh. 14:6; 18:37) Haeba molaetsa oa Jesu e ne e le ’nete ebile o ka tšeptjoa ’me Pauluse a bolela molaetsa o tšoanang, e tlameha ebe molaetsa oa hae le oona o ne o ka tšeptjoa.
Ha ho pelaelo hore Jehova ke “Molimo oa ’nete.” (Pes. 31:5) Re bona sena mantsoeng a Pauluse a reng: “Ho sa tsotellehe hore na litšepiso tsa Molimo li ngata hakae, li fetohile E, ka eena [Jesu].” Jesu o ile a tšepahala ka ho feletseng ha a le lefatšeng e leng se ileng sa felisa lipelaelo leha e le life mabapi le litšepiso tsa Jehova. Ha Pauluse a tsoela pele, o re: “Ka hona ka eena hape ho thoe ‘Amen’ ho Molimo hore e be khanya ka rōna.” (2 Bakor. 1:20) Jesu ke tiiso, kapa “Amen,” eo ka eona litšepiso tsohle tsa Jehova Molimo li tla phethahala!
Feela joalokaha Jehova le Jesu ba bua ’nete kamehla, Pauluse le eena o ne a lula a phelela seo a se buileng. (2 Bakor. 1:19) E ne e se motho ea sa tšepahaleng, ea etsang litšepiso “ho ea ka nama.” (2 Bakor. 1:17) Ho e-na le hoo, o ne a ‘tsamaea ka moea.’ (Bagal. 5:16) Ha a ne a sebelisana le ba bang, o ne a ba lakaletsa se molemo. E, ea hae e ne e bolela E!
NA E EA HAO E BOLELA E?
Ho batho ba sa pheleng ka melao ea Bibele ho tloaelehile hore ba etse litšepiso ebe ha ba li phethe haeba ho hlaha bothata bo bonyenyane feela kapa ho hlaha ntho e ’ngoe e ipiletsang. Litabeng tsa khoebo, hase kamehla “e,” e bolelang “e,” esita le haeba litumellano li ngotsoe fatše. Ba bangata ha ba sa talima lenyalo, e leng tumellano pakeng tsa batho ba babeli e le tlamo ea bophelo bohle. Ho e-na le hoo, tlhalo e ntseng e hloa mekoalaba e bontša hore batho ba bangata ba nka lenyalo e le ntho e ka qhaloang habonolo feela.—2 Tim. 3:1, 2.
Ho thoe’ng ka uena? Na e, ea hao e bolela e? Ke ’nete hore joalokaha ho bontšitsoe sehloohong sena, ho ka etsahala hore u tlamehe ho tlohela seo u tšepisitseng hore u tla se etsa, eseng hobane u sa tšepahale, empa hobane u tobane le maemo a ke keng a qojoa. Empa haeba uena joaloka Mokreste u tšepisa hore u tla etsa ntho e itseng, u lokela ho etsa bonnete ba hore u ua e phetha. (Pes. 15:4; Mat. 5:37) Haeba u etsa joalo, u tla tsejoa u le motho ea tšepahalang, ea lulang ho seo a se tšepisitseng le ea buang ’nete kamehla. (Baef. 4:15, 25; Jak. 5:12) Ha batho ba hlokomela hore u motho ea tšepahalang linthong tsohle, ba ka ’na ba ikemisetsa ho u mamela ha u bua le bona ka ’nete ea ’Muso oa Molimo. Ka lebaka leo, a re etseng bonnete ba hore re phelela seo re se buang ka hore E, ea rōna e bolele E!
^ ser. 7 Nakoana ka mor’a hore Pauluse a ngole Bakorinthe ba Pele, o ile a fela a pota Troase ha a ne a ea Macedonia, moo a ileng a ngola Bakorinthe ba Bobeli. (2 Bakor. 2:12; 7:5) Hamorao o ile a etela Korinthe.


text:
Short Stories from Sotho Writers, Including Thabiso Mofokeng, in Ho Senyehehile Kae?
Sesotho:
Ena ke pokello ya dipalekgutshwe tse ngotsweng ke batjha. E loketse babadi ba ditoropong, metseng le mapolasing. Bangodi ba dipalekgutshwe tsena ha ba ngola ba etse hloko dintlha tsa bohlokwa tsa phedisano tse kang ditokelo tsa botho, bong, bodumedi le bomorabe. Puo e sebedisitsweng mona ke e mathemalodi empa e totobatsang ka moo batjha ba kajeno ba pepesang maikutlo a bona ka teng. Sehlooho sa pokello Ho Senyehehile kae? sona ka bo sona se etsa hore melaetsa e fetiswang mona e kenye babadi moya wa botho, e kgothaletse bonngwe le kahobotjha ya setjhaba. Meekotaba e amang dintho tse kang ho ratana ha batho ba bong bo le bong, kopanelo ya mosebetsi, bobodu, bodumedi, tlhekefetso ya basadi, tlhokeho ya botshepehi, le tse ding, di hlahiswa ka bokgabane bo boholo. Dipalekgutshwe tsena di itshetlehile ka katamelo ya dikgokahano boithuting ba puo, sepheo e le ho ntshetsapele bokgoni ba ho bala. Qetellong ya palekgutshwe ka nngwe ho na le dipotso tsa boitekolo tseo sepheo ka tsona e leng ho leotsa kelello ya mmadi le hona ho mo fa monyetla wa hore a ke a lekole kutlwisiso ya hae. Dikarabo tsa dipotso tse botsitsweng le tsona di teng qetellong ya buka. O tlo natefelwa ke ho bala buka ena!
English:
This anthology of short stories written by young writers is relevant for readers in both urban and rural areas. In writing this collection, the authors show sensitivity to social issues such as human rights, gender, religion and other issues. The title of the book itself What went wrong? calls for the implementation of the principle of ubuntu, to enhance social cohesion and promote nation building. Themes such as lesbianism, teambuilding, corruption, religion, women abuse, unfaithfulness, etc, which are relevant today, are sufficiently covered in this collection. A communicative approach has been used so as to develop the reading skills of each reader. Questions for testing individual readers’ understanding have been provided at the end of each short story. The answers to the questions are given at the end of the book. You will definitely enjoy reading this book!
Book details
- Ho Senyehehile Kae? by Thabiso Mofokeng, Goitsimang Ramokopu, Tseliso Mokatsane, Mamotena Ramokopu, Brandt Mofokeng
EAN: 9781868887040
Book homepage


text:
Hlomphang ba Hōlileng ba Har’a Lōna
“U hlomphe ea hōlileng.”—LEV. 19:32, Bibele ea Sesotho.
1. Batho ba boemong bofe bo utloisang bohloko?
HA HO mohla Jehova a kileng a rera hore batho ba hlokofatsoe ke botsofali. Ho fapana le hoo, morero oa hae e ne e le hore batho ba phele bophelo bo phethahetseng Paradeiseng. Empa hona joale “pōpo eohle e ntse e tsoela pele ho bobola hammoho le ho ba bohlokong.” (Bar. 8:22) U nahana hore Molimo o ikutloa joang ha a bona kamoo sebe se amang batho kateng? Ho feta moo, batho ba bangata ba hōlileng ba hlokomolohuoa nakong eo ba hlileng ba hlokang thuso.—Pes. 39:5; 2 Tim. 3:3.
2. Ke hobane’ng ha ba hōlileng ba hlomphuoa ka tsela e khethehileng ka phuthehong?
2 Batho ba Jehova baa leboha hore ebe ho na le batho ba hōlileng ka phuthehong. Bohlale ba bona bo re tsoela molemo ebile mohlala oa bona oa tumelo o oa re khothatsa. Boholo ba rōna re amana le ba bang ba baratuoa bana ba rōna ba hōlileng. Leha ho le joalo, ebang re amana le bona kapa che, re ba lakaletsa bophelo bo botle. (Bagal. 6:10; 1 Pet. 1:22) Kaofela ha rōna re tla rua molemo ha re ithuta hore na Molimo o talima batho ba hōlileng joang. Re tla boela re bue ka boikarabelo ba litho tsa lelapa hammoho le ba phutheho mabapi le baratuoa ba rōna ba seng ba hōlile.
“U SE KE UA NTAHLA”
3, 4. (a) Mongoli oa Pesaleme ea 71 o ile a kōpa eng ea bohlokoa ho Jehova? (b) Batho ba hōlileng ka phuthehong ba ka kōpa eng ho Molimo?
3 Pesaleme ea 71:9 e re: “U se ke ua ntahla nakong ea botsofali; ha ke felloa ke matla, u se ke ua ntlohela.” Mohlomong ke Davida ea ngotseng mantsoe ana. O ile a sebeletsa Molimo ho tloha bocheng ba hae ho fihlela a tsofala, ’me Jehova o ile a mo sebelisa haholo. (1 Sam. 17:33-37, 50; 1 Mar. 2:1-3, 10) Leha ho le joalo, Davida o ile a bona ho hlokahala hore a kōpe Jehova hore a ’ne a mo bontše mohau.—Bala Pesaleme ea 71:17, 18.
4 Kajeno batho ba bangata ba tšoana le Davida. Ho sa tsotellehe botsofali le “matsatsi a tlokotsi,” ba tsoela pele ho rorisa Molimo kahohle kamoo ba ka khonang. (Moek. 12:1-7) E ka ’na eaba boholo ba bona ha ba sa khona ho etsa lintho tseo ba kileng ba li etsa likarolong tse fapaneng tsa bophelo, ho akarelletsa le boboleling. Empa le bona ba ka kōpa Jehova ka tieo hore a ’ne a ba bontše mohau ’me a ba hlokomele. Batho bao ba hōlileng ba tšepahalang, ba ka kholiseha hore Molimo o tla arabela lithapelo tsa bona. Ho joalo hobane Davida le eena o ile a bululeloa ke Jehova hore a rapelle lintho tse tšoanang.
5. Jehova o talima batho ba hōlileng ba tšepahalang joang?
5 Mangolo a hlakisa hore Jehova o talima batho ba hōlileng ba tšepahalang e le ba bohlokoa haholo le hore o lebeletse hore bahlanka ba hae ba ba hlomphe. (Pes. 22:24-26; Liprov. 16:31; 20:29) Levitike 19:32 [Bibele ea Sesotho] e re: “U eme pel’a moriri o moputsoa, ’me u hlomphe ea hōlileng. Tšaba Molimo oa hao. Ke ’na Jehova.” Ho hlompha batho ba hōlileng ka phuthehong e ne e le boikarabelo bo boholo ha mantsoe ao a ne a ngoloa, ’me ho sa ntse ho le joalo le kajeno. Empa ke mang ea lokelang ho ba hlokomela?
BOIKARABELO BA LELAPA
6. Jesu o ile a beha mohlala ofe tabeng ea ho hlokomela batsoali?
6 Lentsoe la Molimo le re: “Hlompha ntat’ao le ’m’ao.” (Ex. 20:12; Baef. 6:2) Jesu o ile a hatisa bohlokoa ba taelo ena ka ho nyatsa bangoli le Bafarisi ba neng ba hana ho hlokomela batsoali ba bona. (Mar. 7:5, 10-13) Jesu ka boeena o ile a beha mohlala o motle. Ka mohlala, ha a le makhatheng a lefu thupeng ea tlhokofatso, o ile a kōpa morutuoa Johanne hore a hlokomele ’mè oa hae, eo e ka ’nang eaba e ne e se e le mohlolohali.—Joh. 19:26, 27.
7. (a) Moapostola Pauluse o ile a beha molao-motheo ofe tabeng ea ho hlokomela batsoali? (b) Pauluse o ne a bua ka taba efe ha a ngolla Timothea?
7 Moapostola Pauluse o ile a re Bakreste ba lokela ho hlokomela ba malapa a bona. (Bala 1 Timothea 5:4, 8, 16.) Hlokomela taba eo Pauluse a neng a bua ka eona ha a ngolla Timothea. Pauluse o ile a bolela hore na ke bo-mang ba ka tšoanelehang le ba ke keng ba tšoaneleha hore phutheho e ba tšehetse ka lichelete. O ile a hlakisa hore mohlolohali ea seng a hōlile o lokela ho hlokomeloa haholo-holo ke bana ba hae ba Bakreste, litloholo le beng ka eena. Ha ba etsa joalo, phutheho e ke ke ea jarisoa moroalo o sa hlokahaleng oa lichelete. Ka ho tšoanang, tsela e ’ngoe eo Bakreste ba bontšang “boinehelo ba bomolimo” ka eona kajeno, ke ka ho hlokomela beng ka bona ba hlokang.
8. Ke hobane’ng ha e le bohlale hore ebe Bibele ha e fane ka tharollo e tobileng tabeng ea ho hlokomela batsoali ba hōlileng?
8 Ha ho pelaelo hore bana ba Bakreste ba seng ba le baholo ba tlameha ho hlokomela batsoali ba bona ka lintho tseo ba li hlokang. Pauluse o ne a bua ka beng ka rōna bao e leng Bakreste, empa seo ha se bolele hore batsoali bao e seng Bakreste ba lokela ho hlokomolohuoa. Kaha maemo ha a tšoane, bana ba hlokomela batsoali ba bona ka litsela tse sa tšoaneng. Batho ba hōlileng ha ba tšoane ka litlhoko, botho le bophelo. Ba bang ba na le bana ba bangata ha ba bang ba na le a le mong to! Ba bang ba phela ka thuso eo ba e fumanang ’musong athe ba bang ha ba phele ka eona. Liqeto tseo batho ba hlokang thuso ba li etsang ha li tšoane. Kahoo, re tla be re se bohlale kapa re sa bontše lerato haeba re nyatsa tsela eo ka eona motho e mong a lekang ho hlokomela beng ka eena ba hōlileng. Leha ho le joalo, Jehova a ka hlohonolofatsa qeto leha e le efe e lumellanang le Mangolo, e leng se ileng sa etsahala mehleng ea Moshe.—Num. 11:23.
9-11. (a) Ba bang ba ka tobana le mathata afe? (Sheba setšoantšo se qalong.) (b) Ke hobane’ng ha bana ba seng ba le baholo ba sa lokela ho potlakela ho tlohela tšebeletso ea nako e tletseng? Fana ka mohlala.
9 Ha batsoali le bana ba lula libakeng tse fapaneng, ho ka ba thata ho hlokomela batsoali ba hōlileng. Haeba ho ka etsahala hore e mong oa batsoali a kule ka tšohanyetso, mohlomong ka lebaka la ho oa, ho robeha kapa tlokotsi e itseng, ho ka hlokahala hore bana ba potlakele ho ea ba bona. Mohlomong ka mor’a moo, ba ka hloka thuso—ea nakoana kapa ea nako e telele. *
10 Basebeletsi ba nako e tletseng ba leng hōle le malapa abo bona, ba ka thatafalloa ho etsa liqeto. Barab’abo rōna ba sebeletsang Bethele, baromuoa le balebeli ba tsamaeang kaofela ba nka likabelo tsa bona e le tsa bohlokoa ebile e le tlhohonolofatso e tsoang ho Jehova. Ho ntse ho le joalo, haeba batsoali ba bona ba kula, ntho ea pele eo ba ka e nahanang ke ho re, ‘Re lokela ho khutlela hae re e’o hlokomela batsoali ba rōna.’ Empa, e ka ba bohlale hore ba rapele ’me ba ipotse hore na ke sona seo batsoali ba bona ba hlileng ba se batlang kapa ba se lakatsang. Ha baa lokela ho potlakela ho tlohela tšebeletso, ebile ka linako tse ling ha ho hlokahale. Na ho ka etsahala hore ebe bokuli ba batsoali ke ba nakoana hoo ba bang ka phuthehong ba ka ithaopelang ho ba thusa?—Liprov. 21:5.
11 Ka mohlala, nahana ka bana ba motho ba babeli ba neng ba le tšebeletsong ea nako e tletseng hōle le hae. E mong e ne e le moromuoa Amerika Boroa, athe e mong o ne a le ntlo-khōlō e Brooklyn, New York. Kaha batsoali ba bona ba ne ba se ba hōlile ba ne ba hloka thuso. Bona hammoho le basali ba bona ba ile ba etela batsoali ba bona Japane ho ea bona hore na ba hloka thuso ea mofuta ofe. Ka mor’a nako e itseng, mora oa bona ea neng a le Amerika Boroa le mosali oa hae ba ile ba ipotsa hore na ebe ho molemo hore ba khutlele hae. Ho sa le joalo, ba ile ba letsetsoa ke mohokahanyi oa sehlopha sa baholo phuthehong ea batsoali ba bona. Baholo bao ba ne ba buisane ka boemo boo, ’me ba ne ba batla hore baromuoa bana ba lule kabelong ea bona ka nako e telele kamoo ho ka khonehang. Baholo bao ba ne ba ananela tšebeletso ea banyalani bana ’me ba ikemiselitse ho etsa sohle seo ba ka se khonang ho ba thusa ho hlokomela batsoali ba bona. Ruri litho tsohle tsa lelapa li ile tsa ananela kameho eo e lerato.
12. Lelapa la Bokreste le lokela ho ameha ka eng ha le etsa qeto e amanang le ho hlokomela batsoali?
12 Ho sa tsotellehe hore na lelapa la Bokreste le etsa’ng ho hlokomela batsoali ba hōlileng, ho ka ba molemo hore bohle ba amehang ba etse bonnete ba hore seo ba se etsang ha se silafatse lebitso la Molimo. Ha re batle hore le ka mohla re tšoane le baeta-pele ba bolumeli ba mehleng ea Jesu. (Mat. 15:3-6) Re batla hore liqeto tsa rōna li tlotlise Molimo le phutheho ea hae.—2 Bakor. 6:3.
BOIKARABELO BA PHUTHEHO
13, 14. Ke hobane’ng ha seo Mangolo a se buang se re thusa ho etsa qeto ea hore liphutheho li rata ho hlokomela ba hōlileng?
13 Hase bohle ba ka thusang basebeletsi ba nako e tletseng ka tsela eo re sa tsoa bua ka eona. Leha ho le joalo, ho latela se ileng sa etsahala lekholong la pele la lilemo ho hlakile hore liphutheho li rata ho hlokomela bara le barali babo rōna ba hōlileng ba behang mohlala o motle. Bibele e re phuthehong ea Jerusalema “ho ne ho se ea hlokang.” Sena ha se bolele hore kaofela ha bona e ne e le barui. Ho hlakile hore ba bang ba ne ba futsanehile, empa “ho ne ho abeloa e mong le e mong, hantle feela kamoo a neng a hloka kateng.” (Lik. 4:34, 35) Hamorao ho ile ha hlaha boemo bo itseng ka phuthehong. Ho ile ha tlalehoa hore ‘bahlolohali ba itseng ba ne ba hlokomolohuoa kabong ea lijo ea letsatsi le leng le le leng.’ Kahoo baapostola ba ile ba laela hore ho khethoe banna ba tšoanelehang, ba neng ba tla tiisa hore bahlolohali ba hlokomeloa ka ho lekana le ka tsela e loketseng. (Lik. 6:1-5) Ke ’nete hore tokisetso ena ea nakoana ea hore ho feptjoe batho bao e ileng ea e-ba Bakreste ka Pentekonta ea 33 C.E. ’me ba sala Jerusalema ka nako e itseng, e ne e entsoe ka morero oa hore ba matlafatsoe moeeng. Leha ho le joalo, tsela eo baapostola ba ileng ba etsa lintho ka eona e bontša hore phutheho e ka thusa ho hlokomela batho ba hlokang.
14 Joalokaha re bone, Pauluse o ile a fa Timothea litaelo tse bontšang maemo ao ho ’ona bahlolohali ba Bakreste ba ka tšoanelehang hore ba thusoe ke phutheho. (1 Tim. 5:3-16) Ka ho tšoanang, Jakobo o ile a bululeloa hore a ngole hore Bakreste ba na le boikarabelo ba ho hlokomela likhutsana, bahlolohali le ba bang ha ba le matšoenyehong kapa ba hloka. (Jak. 1:27; 2:15-17) Moapostola Johanne le eena o itse: “Mang kapa mang ea nang le mokhoa oa lefatše lena oa ho tšehetsa bophelo ’me a bona mor’abo a hloka leha ho le joalo a mo koalla monyako oa qenehelo ea hae e bonolo, lerato la Molimo le lula ka tsela efe ho eena?” (1 Joh. 3:17) Haeba Bakreste ka bomong ba e-na le boikarabelo ba ho hlokomela batho ba hlokang, na hase ’nete hore liphutheho le tsona li na le boikarabelo bo joalo?
15. Ha ho thusoa bara le barali babo rōna ba hōlileng, ke lintho life tse ka amehang?
15 Mebuso ea linaha tse ling e entse tokisetso ea penshene, mananeo a bophelo bo botle le a batho ba hlokomellang batho ba hōlileng malapeng a bona. (Bar. 13:6) Empa linaheng tse ling ha ho na litokisetso tse joalo. Kahoo se ka etsoang ke beng ka motho le phutheho ho hlokomela bara le barali babo rōna ba hōlileng se itšetleha ka maemo. Ha bana bao e leng Bakreste ba lula hōle, sena se ka ’na sa ama tsela eo ba ka thusang batsoali ka eona. E ka ba hantle hore bana ba buisane ka bolokolohi le baholo ba phutheho eo batsoali ba bona ba leng ho eona ho tiisa hore bohle ba utloisisa maemo a lelapa. Ka mohlala, mohlomong baholo ba ka thusa batsoali ho batlisisa ka seo ’muso o se etsang ho thusa batho ba hōlileng. Ho ka etsahala hore ebe baholo ba hlokometse lintho tse itseng tseo ba ka li bolellang bana ba seng ba le baholo, tse kang hore batsoali ha ba noe meriana hantle le hore ho na le mangolo a bohlokoa ao ba sa a buleng. Puisano e joalo e etsoang ka maikutlo a matle le ka mosa e ka etsa hore boemo bo se ke ba mpefala ebile e ka thusa ho rarolla mathata. Ho hlakile hore batho ba leng haufi ba thusang bana ho hlokomela batsoali ba ka fokotsa matšoenyeho a lelapa.
16. Bakreste ba bang ba thusa litho tse hōlileng tsa phutheho joang?
16 Kaha bara ba bang babo rōna ba Bakreste ba rata barab’abo bona ba hōlileng, ba ithaopela ho sebelisa nako ea bona le matla ho ba thusa ka eng kapa eng eo ba ka e khonang. Ba etsa bonnete ba hore batho ba hōlileng ka phuthehong ba hlokomeloa ka tsela e ikhethang. Baithaopi ba bang ba fapanyetsana linako le mesebetsi ha ba hlokomela ba hōlileng ka phuthehong. Kaha baa utloisisa hore maemo a bona ha a ba lumelle ho ba tšebeletsong ea nako e tletseng, ba thabela ho thusa hore bana ba lule tšebeletsong ea nako e tletseng halelele kamoo ba ka khonang. Ruri Bara bana babo rōna ba bontša moea o motle. Leha ho le joalo, mosa oa bona ha o bolele hore bana ha baa lokela etsa makhobonthithi ’ohle a ho hlokomela batsoali.
HLOMPHA BA HŌLILENG KA LIPUO TSA HAO TSE MATLAFATSANG
17, 18. Tsela eo motho ea hōlileng a itšoarang ka eona e ama mokhoa oo ba bang ba mo hlokomelang ka oona joang?
17 Batho bohle ba amehang mosebetsing oa ho hlokomela batho ba hōlileng ba ka loanela hore e be o thabisang. Haeba u e mong oa bona, etsa sohle seo u ka se khonang ho lula u e-na le maikutlo a nepahetseng. Maemong a mang, ho hōla hoa nyahamisa, ho ka ba ha tetebetsa maikutlo. Kahoo, u lokela ho leka ka matla ho hlompha le ho khothatsa bara le barali babo rōna ba hōlileng, ka ho bua le bona ka lintho tse ba hahang. Bara le barali bana babo rōna ba ’nile ba tšepahala ho Jehova ’me ba lokela ho babatsoa. Jehova ha a lebale seo ba se entseng tšebeletsong ea hae, le Bakreste ba bang ha ba se lebale.—Bala Malakia 3:16; Baheberu 6:10.
18 Ho feta moo mesebetsi e boima ea letsatsi le letsatsi e ka nolofatsoa ka hore ba hōlileng le bahlokomeli ba bona ba soasoe moo ho loketseng. (Moek. 3:1, 4) Batho ba bangata ba hōlileng ba etsa bonnete ba hore ha ba imetse bahlokomeli ba bona. Baa hlokomela hore tsela eo ba itšoarang ka eona e ama tlhokomelo eo ba e fumanang le hore na ke batho ba bakae ba ba etelang. Ho tloaelehile hore Bakreste ba re, “Ke ne ke il’o khothatsa Mokreste-’moho le ’na ea hōlileng, empa ke eena ea nkhothalitseng.”—Liprov. 15:13; 17:22.
19. Ba bacha le ba hōlileng ba ka lebella hore bokamoso bo tla ba joang?
19 Re labalabela letsatsi leo ka lona mahlomola le ho se phethahale li tla fela. Empa hona joale, bahlanka ba Molimo ba lokela ho beha tšepo ea bona linthong tse tla ba teng ka ho sa feleng. Rea tseba hore ho lumela litšepiso tsa Molimo ke thuso e matla linakong tsa matšoenyeho. Ka lebaka la tumelo eo, “ha re tele, empa le haeba motho eo re leng eena ka ntle a ntse a senyeha, ka sebele motho eo re leng eena ka hare o ntse a nchafatsoa letsatsi le letsatsi.” (2 Bakor. 4:16-18; Baheb. 6:18, 19) Leha ho le joalo, ntle le ho lula u e-na le tumelo e matla litšepisong tsa Molimo, ke eng hape e ka u thusang ho phetha boikarabelo ba ho hlokomela batho ba hōlileng? Sehloohong se latelang re tla bua ka litlhahiso tse ka re thusang ho etsa seo.
^ ser. 9 Sehloohong se latelang re tla hlahloba seo batsoali le bana ba ka se etsang ha ba tobane le boemo bona.


text:
Na Diabolose a ka Laola Batho?
Karabo ea Bibele
Diabolose le bademona ba susumetsa batho, ’me Bibele e re: “E Mobe o laola lefatše lohle.” (1 Johanne 5:
Thetso. Bibele e khothalletsa Bakreste hore “ba loantše maqiti a khopo a diabolose.” (Baefese 6:
11, NCV ) Le leng la maqiti a hae ke ho thetsa batho hore ba lumele hore ha e le hantle mahlahana a hae ke bahlanka ba Molimo. —2 Bakorinthe 11:13- 15.
Tšebelisano le meea. Diabolose o sebelisa linohe, ba buisanang le meea esita le balepi ba linaleli ho khelosa batho. (Deuteronoma 18:10-
12) Lintho tse ling tse ka pepesetsang motho hore a susumetsoe ke bademona ke ho sebelisa lithethefatsi, ho tšerehanngoa le ho thuisa ka tsela e etsang hore kelello e se ke ea nahana letho. —Luka 11:24- 26.
Bolumeli ba bohata. Malumeli a rutang lithuto tsa bohata a khelosa batho hore ba se ke ba mamela Molimo. (1 Bakorinthe 10:20) Bibele e re lithuto tseo tsa bohata ke “lithuto tsa bademona.”
—1 Timothea 4:1.
Ho kenoa ke bademona. Bibele e bua ka batho ba ileng ba kenoa ke meea e litšila. Ka linako tse ling batho ba kenoeng ke bademona ba ne ba foufala, e e-ba limumu kapa ba itematsa.
—Matheu 12:22; Mareka 5: 2-5.
Kamoo re ka qobang ho susumetsoa ke Diabolose
Ha ho hlokahale hore u lule u tšohile ho laoloa ke bademona, kaha Bibele e bontša kamoo u ka atlehang ho hanyetsa Diabolose kateng:
Ithute mekhoa eo Diabolose a e sebelisang e le hore ‘u tsebe merero ea hae.’—2 Bakorinthe 2:
11.
Ithute Bibele, ’me u sebelise seo u ithutileng sona. Ho sebelisa melao-motheo ea Bibele ho tla u sireletsa hore u se ke ua susumetsoa ke Diabolose.
—Baefese 6: 11- 18.
Lahla ntho leha e le efe e amanang le bademona. (Liketso 19:19) Lintho tseo li akarelletsa ’mino, libuka, limakasine, li-poster le livideo tse khothalletsang tšebelisano le meea.


text:
LA 3 DECEMBER, 2012 | ARMENIA
Armenia e Laeloa ho Lefa Lipaki Tsa Jehova Tse 17 Litšenyehelo Tsa Nyeoe
STRASBOURG, Fora—Ka la 27 November 2012, Lekhotla la Europe la Litokelo Tsa Botho le ile la liha kahlolo ea hore ’muso oa Armenia o lokela ho lefa batho ba 17 ba ileng ba hana ho kena sesoleng ka lebaka la bolumeli, lieuro tse 112 000 (lidolara tse 145 226) hobane o ile oa ba senya lebitso le ho hatakela litokelo tsa bona.
Ka 2005, bahlankana ba 17 ba Lipaki Tsa Jehova ba ile ba etsa mosebetsi o mong oa sechaba o sa amaneng le sesole. Leha ho le joalo, ha ba elelloa hore mosebetsi oo o ne o laoloa le ho hlokomeloa ke sesole, ba ne ba ke ke ba hlola ba sebetsa ka matsoalo a khutsitseng, kahoo ba ile ba khaotsa ho sebetsa. Ba ile ba tšoaroa ka mor’a moo ’me ba ahloloa. Ba bang ba ile ba tšoaroa ka likhoeli tse ’maloa pele ho nyeoe ea bona, ’me ba 11 ba qetella ba ahloletsoe ho hlola lilemo tse peli chankaneng ba bang ho hlola tse tharo.
Lekhotla la Europe la Litokelo Tsa Botho, le ile la re liqoso tseo tsa tlōlo ea molao le ho tšoaroa ha bahlankana bao ho ne ho se molaong hobane ka 2005, ho ne ho se na molao Armenia o reng ke tlōlo ea molao ho tlohela ho etsa mosebetsi oa sechaba o sa amaneng le sesole. Lekhotla le ile la qeta ka hore Armenia e hataketse litokelo tsa Lipaki tsa ho ba le bolokolohi le tšireletseho tse sireletsoang ke Molao oa 5 oa Tumellano ea Linaha Tsa Europe ea Litokelo Tsa Botho. Le hoja hamorao ’muso o ile oa nyahlatsa liqoso tsa tlōlo ea malao khahlanong le bahlankana bao ba 17, Armenia e ile ea hana ho ba lefa ka lebaka la ho ba qosa le ho ba tšoara ntle ho molao. Kahoo, Lekhotla le ile la laela Armenia hore e ba lefe chelete ea ho ba senya lebitso le ea litšenyehelo tsa bona tse amanang le nyeoe.
Kahlolo ena e ile ea lihuoa kapele ka mor’a hore Lekhotla la Europe le lihe likahlolo ka makhetlo a mararo khahlanong le Armenia tse mabapi le ho se nke lehlakore. Linyeoeng tseo tse ’nè, ba boholong Armenia ba ile ba tšoara hampe Lipaki Tsa Jehova tse neng li hana ho kena sesoleng ka lebaka la bolumeli ’me ba li tšoara ka leeme joalokaha eka ke batlōli ba molao ba kotsi.
André Carbonneau, ea neng a buella bara bao babo rōna o re: “Kahlolo e ileng ea lihuoa ke Lekhotla la Europe e thusa ho lokisa leeme leo Lipaki tsena tsa Jehova li ileng tsa tšoaroa ka lona. Linyeoe tsena tse hlōtsoeng khahlanong le Armenia Lekhotleng la Europe, li ruta linaha tse ling tse tlas’a Lekhotla lena hammoho le linaha tse ling tse kang Eritrea, Korea Boroa le tse Asia Bohareng ka litokelo tsa Lipaki Tsa Jehova tsa ho hana ho kena sesoleng ka lebaka la bolumeli ba tsona.”
Raliphatlalatso:
David Semonian, Ofisi ea Boitsebiso, tel. +1 718 560 5000
Armenia: Tigran Harutyunyan, tel. +374 93 900 482


text:
BACHA BAA BOTSA
Nka Etsa’ng e le Hore ke Khothalle ho Ikoetlisa?
Bibele e re: “
Koetliso ea ’mele e na le molemo.” (1 Timothea 4:8) Empa bacha ba bangata ba reng “Ke lokela ho ikoetlisa” ba bonahala ba sa thahaselle ho ikoetlisa.
“U ke ke ua kholoa kamoo bana ba bangata ba neng ba feila kateng ka tlelaseng ea boikoetliso, ha ke ne ke le sekolong se phahameng. E ne e le tlelase e bonolo ka ho fetisisa hoo e ka tšoantšoang le ho ja!”
—Richard ea lilemo li 21.
“Ba bang ba re, ‘Ke hobane’ng ha ke lokela ho matha ka ntle letsatsing le chesang hore ke fufuleloe ke be ke khathale empa nka bapala papali ea video e ntumellang hore ke etse eka kea matha?’ ”
—Ruth ea lilemo li 22.
Haeba le uena u ikutloa joalo, nahana ka melemo e meraro ea ho ba le kemiso e tsitsitseng ea ho ikoetlisa.
Molemo oa pele. Ho ikoetlisa ho matlafatsa tsamaiso ea hao ea ’mele ea ho itšireletsa mafung. Rachel ea lilemo li 19 o re: “
Ntate o ne a tloaetse ho re, ‘Haeba u sa iphe nako ea ho ikoetlisa, u tla tlameha ho ipha ea ho kula.’ ”
Molemo oa bobeli. Ho ikoetlisa ho etsa hore boko bo ntše lik’hemik’hale tse etsang hore u khobe matšoafo. Emily ea lilemo li 16 o re: “
Ha ke e-na le lintho tse ngata tse ntšoenyang, ho matha ho mpholisa kelello. Ke ikutloa ke khatholohile ’meleng ke bile ke imolohile maikutlong.”
Molemo oa boraro. Ho ikoetlisa ho etsa hore u natefeloe ke bophelo. Ruth o re: “
Ke rata ho hahloa ke moea, kahoo ha ke ikoetlisa ke etsa lintho tse kang ho hloa lithaba, ho sesa, ho thellisa lehloeng le ho palama baesekele.”
Lekunutu la ho Atleha: Bonyane qeta metsotso e 20 hararo ka beke u ikoetlisa ka matla, u etsa ntho eo u e thabelang.
Hopola sena Le hoja lefutso le phetha karolo e itseng, ho phela hantle ’meleng ho itšetlehile haholo ka tsela eo u khethang ho phela ka eona. Kahoo ha u re, “Ke lokela ho ikoetlisa,” khetho ke ea hao; u ka phethahatsa takatso eo!


text:
Thuto 12
U ka Atamela ho Molimo Joang?
1. Na Molimo o mamela lithapelo tsohle?
Molimo o mema batho ba lichaba tsohle hore ba atamele haufi le eena ka thapelo. (Pesaleme ea 65:2) Leha ho le joalo, ha a mamele kapa hona ho amohela lithapelo tsohle. Ka mohlala, lithapelo tsa monna ea tšoarang mosali oa hae hampe li ka sitisoa. (1 Petrose 3:7) Hape, ha Baiseraele ba ne ba tsoela pele ho etsa lintho tse mpe, Molimo o ne a hana ho mamela lithapelo tsa bona. Ho hlakile hore thapelo ke ntho ea bohlokoa. Leha ho le joalo, Molimo a ka mamela esita le lithapelo tsa baetsalibe ba feteletseng haeba ba baka.—Bala Esaia 1:15; 55:7.
2. Re lokela ho rapela joang?
Thapelo ke karolo ea borapeli ba rōna, kahoo re lokela ho rapela ’Mōpi oa rōna feela, e leng Jehova. (Matheu 4:10; 6:9) Hape, kaha ha rea phethahala, re lokela ho rapela ka lebitso la Jesu, hobane ke eena ea shoetseng libe tsa rōna. (Johanne 14:6) Jehova ha a batle hore re pheta-phete lithapelo tseo re li tsebang ka hlooho kapa tseo re li ngotseng. O batla hore re mo bolelle se ka lipelong tsa rōna.
’Mōpi oa rōna a ka utloa le lithapelo tse etsetsoang ka pelong. (1 Samuele 1:12, 13) O re khothalletsa hore re rapele ka linako tsohle, tse kang ha re tsoha, ha re il’o robala, nakong ea lijo le ha re e-na le mathata.
3. Ke hobane’ng ha Bakreste ba bokana hammoho?
Ha ho bonolo hore re atamele haufi le Molimo hobane re phela le batho ba sa lumeleng ho Molimo le ba somang tšepiso ea hae ea hore ho tla ba le khotso lefatšeng. (2 Timothea 3:1, 4; 2 Petrose 3:3, 13) Kahoo re lokela ho tloaelana le batho ba re khothatsang, e leng balumeli-’moho le rōna, ’me le bona baa re hloka.—Bala Baheberu 10:24, 25.
Ho tloaelana le batho ba ratang Molimo, ho re thusa hore re atamele haufi le eena. Liboka tsa Lipaki Tsa Jehova li re fa monyetla oa hore re khothatsoe ke tumelo ea ba bang.—Bala Baroma 1:11, 12.
4. U ka atamela haufi le Molimo joang?
U ka atamela haufi le Jehova ka hore u thuise ka lintho tseo u ithutileng tsona Lentsoeng la hae. Nahanisisa ka mesebetsi ea hae, ka litaelo tsa hae le ka litšepiso tsa hae. Ha u rapela u bile u thuisa ka lintho tsena, u tla ananela lerato la Molimo le bohlale ba hae ka pelo eohle.—Bala Joshua 1:8; Pesaleme ea 1:1-3.
U ka atamela haufi le Molimo hafeela u mo tšepa ’me u lumela ho eena. Empa tumelo e tšoana le ntho e phelang e lokelang ho feptjoa. U lokela ho lula u matlafatsa tumelo ea hao ka ho nahanisisa ka seo u se lumelang.—Bala Matheu 4:4; Baheberu 11:1, 6.
5. Ho atamela haufi le Molimo ho tla u tsoela molemo joang?
Jehova o hlokomela ba mo ratang. A ka ba sireletsa nthong leha e le efe e ka ’nang ea beha tumelo le tšepo ea bona ea ho phela ka ho sa feleng kotsing. (Pesaleme ea 91:1, 2, 7-10) O re lemosa ka mekhoa e ka senyang bophelo ba rōna le e ka re sitisang ho thaba. Jehova o re ruta ho phela ka tsela e molemo ka ho fetisisa.—Bala Pesaleme ea 73:27, 28; Jakobo 4:4, 8.


text:
Bibele e Re’ng ka Li-tattoo?
Karabo ea Bibele
Bibele e bua ka li-tattoo hanngoe feela ho Levitike 19:28, e reng: “Le se ke la iphatsa ’meleng.” Molimo o ile a fa Baiseraele taelo ena e le hore a ba arole ho lichaba tse neng li ba potolohile, tseo baahi ba tsona ba neng ba ingola mabitso kapa ba iketsa matšoao a melimo ea bona matlalong. (Deuteronoma 14:2) Le hoja Molao o neng o filoe Baiseraele o sa tlame Bakreste, ho hlokahala hore ba nahanisise ka molao-motheo o tšehetsang molao oo.
Na Mokreste o lokela ho etsa tattoo kapa ho itaka ’meleng?
Litemana tse latelang tsa Bibele li ka u thusa ho nahana hantle ka taba ena:
“Basali ba lokela ho ikhabisa ka . . . boitlhompho.” (1 Timothea 2:9, New American Bible) Molao-motheo oo o sebetsa ho banna le basali. Re lokela ho hlompha maikutlo a batho ba bang ’me re se ke ra ipitsetsa mahlo ho sa hlokahale.
Batho ba bang ba sa ntse ba leka ho iphumana hore na ke bo-mang kapa ba bontša hore ba ikemetse, ha ba bang bona ba etsa tattoo hore ba bontše hore ba ka etsa ntho eo ba e ratang ’meleng ea bona. Leha ho le joalo, Bibele e phehella Bakreste ka ho re: “Le hlahise ’mele ea lōna e le sehlabelo se phelang, se halalelang, se amohelehang ho Molimo, e le tšebeletso e halalelang ka matla a lōna a ho nahana.” (Baroma 12:1) Sebelisa ‘matla a ho nahana’ ho hlahlobisisa hore na ke hobane’ng ha u batla ho etsa tattoo. Haeba ke hobane u lelekisa feshene kapa u batla ho bontša hore u setho sa mokhatlo o itseng, u lokela ho hopola hore maikutlo a hao e ka ’na ea e-ba a nakoana empa tattoo eona e tla lula e le teng. Ho hlahlobisisa sepheo sa hao ho ka u thusa hore u etse qeto e nepahetseng.—Liproverbia 4:7.
“Ka sebele merero ea ea khothetseng e tlisa molemo, empa ka sebele e mong le e mong ea lepotlapotla o leba bohloking.” (Liproverbia 21:5) Hangata batho ba batlang ho etsa tattoo ba etsa qeto e joalo ka lepotlapotla, empa seo se ka ama kamano ea bona le batho ba bang le ho fumana ha bona mosebetsi. Hape ho etsa tattoo ho turu ebile ho bohloko ho e tlosa. Lipatlisiso—hammoho le khoebo e ntseng e hōla ea ho tlosa li-tattoo—li bontša hore batho ba bangata ba etsang li-tattoo ba lakatsa eka ba ka be ba sa li etsa.


text:
Nka Itšireletsa Joang Hore ke se ke ka Hlekahlekoa ka Thobalano?
Karabo ea Bibele
Nahana ka litlhahiso tsena tse bohlale tse tsoang ka Bibeleng:
Etsa lintho ka tsela e nang le seriti. E-ba botsoalle ’me u hlomphe basebetsi-’moho le uena, empa u qobe ho ba fa maikutlo a hore u tla lumela ha ba batla tsa thobalano.
—Matheu 10:16; Bakolose 4:6.
Apara ka tsela e itlhomphang. Ho apara liaparo tse sieang ’mele ka ntle ho fana ka maikutlo a fosahetseng. Bibele e re khothalletsa hore re apare ka tsela e bontšang “boitlhompho le ho hlaphoheloa kelellong.”
—1 Timothea 2:9.
Khetha metsoalle ka bohlale. Haeba u qeta nako u e-na le batho ba se nang bothata kapa ba bileng ba ratang ho bapala ka maikutlo a lerato le ho etsa liketso tse lebisang thobalanong, ba bang ba ka ’na ba etsa se tšoanang ho uena.
—Liproverbia 13:20.
Qoba puo e litšila. Itsamaele haeba batho ba qala ho bua “lintho tse litšila, tsa booatla kapa mesoaso e mebe.”
—Baefese 5:4, God’s Word Bible.
Qoba maemo a ka u behang kotsing. Ka mohlala, u lokela ho ba hlokolosi ha motho a u kōpa hore u sale ka mor’a lihora tsa mosebetsi haeba ho se na lebaka le utloahalang la ho etsa seo.
—Liproverbia 22:3.
Bua ka tieo le ka ho toba. Haeba u hlekahlekoa ka thobalano, bolella motho eo hore ha u rate seo a se etsang. (1 Bakorinthe 14:9) Ka mohlala, u ka ’na ua re: “U ntse u ikhohla ka ’na, ’me ha ke rate seo. Ke kōpa u tlohele ho ikhohla ka ’na.” U ka ’na ua ngolla motho eo u mo bolelle hore na ho etsahetseng, seo se ile sa etsa hore u ikutloe joang ’me u ka rata hore a etse’ng nakong e tlang. Mo bolelle ka ho hlaka hore ke seo u se lumelang le seo u batlang ho se etsa.
—1 Bathesalonika 4:3-5.
Kōpa thuso. Haeba motho eo a tsoela pele ho u hlekahleka, bolella motsoalle, e mong oa lelapa, mosebetsi-’moho kapa motho ea thusang batho ba kileng ba hlekahlekoa ’me e le eo u ka mo tšepang. (Liproverbia 27:9) Batho ba bangata ba kileng ba hlekahlekoa ka thobalano ba thusitsoe ke thapelo. Esita le haeba ha ho mohla u kileng ua rapela, u se ke ua halala thuso eo u ka e fumanang ho Jehova, e leng “Molimo oa matšeliso ’ohle.”
—2 Bakorinthe 1:3.
Ho hlekahlekoa ka thobalano ho sulafaletsa batho ba limilione mosebetsi, empa Bibele e ka ba thusa.


text: 25 Ho feta moo, Abrahama a boela a nka mosali, ’me lebitso la hae e ne e le Ketura.+2 Ka mor’a nako a mo tsoalla Zimrane le Jokshane le Medane le Midiane+ le Ishbake le Shua.+3 Eaba Jokshane o tsoala Sheba+ le Dedane.+Bara ba Dedane ea e-ba Ashurime le Letushime le Leumime.4 Bara ba Midiane e ne e le Efa+ le Efere le Hanoke le Abida le Elda.+Bana bohle e ne e le bara ba Ketura.5 Hamorao Abrahama a fa Isaka ntho e ’ngoe le e ’ngoe eo a nang le eona,+6 empa bara ba lirethe bao Abrahama a nang le bona, Abrahama a ba fa limpho.+ Joale a re ba tlohe ho mora oa hae Isaka,+ ha a sa ntse a phela, ba ee nģ’a bochabela, naheng ea Bochabela.+7 Ana ke matsatsi a lilemo tsa bophelo ba Abrahama tseo a li phetseng, lilemo tse lekholo le mashome a supileng a metso e mehlano.8 Joale Abrahama a phefumoloha la ho qetela ’me a shoa a tsofetse haholo, a tsofetse ’me a khotsofetse, eaba o nkeloa ho batho ba habo.+9 Kahoo bara ba hae Isaka le Ishmaele ba mo pata lehaheng la Makpela tšimong ea Efrone mora oa Zohare Mohethe e ka pel’a Mamre,+10 tšimo eo Abrahama a e rekileng ho bara ba Hethe. Abrahama a patoa moo, le mosali oa hae Sara.+11 Eitse ka mor’a lefu la Abrahama Molimo a tsoela pele ho hlohonolofatsa mora oa hae Isaka,+ ’me Isaka o ne a lula haufi le Beere-lahai-roi.+12 Ena ke histori ea Ishmaele+ mora oa Abrahama eo Hagare Moegepeta lekhabunyane la Sara a mo tsoaletseng Abrahama.+13 Joale ana ke mabitso a bara ba Ishmaele, ka mabitso a bona, ho ea ka metso ea malapa a bona: letsibolo la Ishmaele Nebajothe+ le Kedare+ le Adbele le Mibsame+14 le Mishma le Duma le Masa,15 Hadade+ le Tema,+ Jeture, Nafishe le Kedema.+16 Bana ke bara ba Ishmaele, ’me ana ke mabitso a bona ka mabala a bona le ka liahelo tsa bona tse pota-potiloeng ke lerako:+ marenana a leshome le metso e ’meli ho ea ka meloko ea ’ona.+17 Tsena ke lilemo tsa bophelo ba Ishmaele, lilemo tse lekholo le mashome a mararo a metso e supileng. Joale a phefumoloha la ho qetela eaba oa shoa ’me o nkeloa ho batho ba habo.+18 Eaba ba lula ka nakoana Havila+ haufi le Shure,+ e ka pel’a Egepeta, ho ea fihla Assyria. A aha ka pel’a barab’abo kaofela.+19 Ena ke histori ea Isaka mora oa Abrahama.+Abrahama a tsoala Isaka.20 Isaka o ne a le lilemo li mashome a mane ha a nka Rebeka morali oa Bethuele+ Mosyria+ oa Padane-arame, khaitseli ea Labane Mosyria, hore e be mosali oa hae.21 Isaka a ’na a kōpa Jehova ka tieo haholo-holo bakeng sa mosali oa hae,+ hobane e le nyopa;+ kahoo Jehova a itumella hore a kōptjoe ka tieo ke eena,+ ’me mosali oa hae Rebeka a ima.22 Eaba bara ba qala ho loantšana ka hare ho eena,+ hoo a ileng a re: “Haeba ho ka tsela ena, hantle-ntle ke phelela’ng?” Eaba o il’o botsa Jehova.+23 Jehova a re ho eena: “Lichaba tse peli li ka mpeng ea hao,+ ’me lihlopha tse peli tsa lichaba li tla aroloa lithong tsa hao tse ka hare;+ sehlopha se seng sa sechaba se tla ba matla ho feta sehlopha se seng sa sechaba,+ ’me e moholo o tla sebeletsa e monyenyane.”+24 Butle-butle matsatsi a hae a ho beleha a phethahala, ’me, bonang! o ne a e-na le mafahla ka mpeng ea hae.+25 Joale la pele la tsoa le le lefubelu hohle joaloka seaparo se khethehileng sa boea;+ kahoo ba le reha lebitso la Esau.+26 Ka mor’a moo mor’abo lona a tsoa ’me letsoho la hae le ne le tšoere serethe sa Esau;+ kahoo a mo reha lebitso la Jakobo.+ Isaka o ne a le lilemo li mashome a tšeletseng ha Rebeka a a tsoala.27 Bashanyana ba hōla, ’me Esau ea e-ba monna ea tsebang ho tsoma,+ monna oa naheng, empa Jakobo ea e-ba monna ea sa tšoauoeng phoso,+ ea lulang litenteng.+28 Isaka o ne a rata Esau, hobane ho ne ho bolela hore ho tla ba le nama ea phoofolo e tsonngoeng ka hanong la hae, athe Rebeka o ne a rata Jakobo.+29 Ka nako e ’ngoe Jakobo o ne a phehile sechu, ha Esau a fihla a tsoa naheng ’me a khathetse.30 Kahoo Esau a re ho Jakobo: “Ka kōpo, potlaka u mphe ke je bofubelu—bofubelu boo, etsoe ke khathetse!” Ke ka lebaka leo a rehiloeng lebitso la Edomo.+31 Eaba Jakobo o re: “Pele ho tsohle, nthekisetse tokelo ea hao joaloka letsibolo!”+32 Eaba Esau o tsoela pele: “Bona! ke tlil’o shoa, ’me tokelo ea tsoalo e na le molemo ofe ho ’na?”33 Eaba Jakobo oa eketsa: “Pele ho tsohle, ntlhapanyetse!”+ Eaba oa mo hlapanyetsa ’me o rekisetsa Jakobo tokelo ea hae joaloka letsibolo.+34 Jakobo a fa Esau bohobe le sechu sa lensisi, eaba oa ja oa noa.+ Joale a ema ’me a tsamaea. Kahoo Esau a nyelisa tokelo ea tsoalo.+


text:
Atamela ho Jehova
Molimo o u mema hore u atamele ho eena. Buka ena e tla u bontša hore na u ka etsa seo joang u sebelisa Bibele.
Selelekela
Kamano ea hao le Jehova Molimo e ka ba matla ho seng mohla e tla senyeha.
KHAOLO EA 1
“Bonang! Enoa ke Molimo oa Rōna”
Ke hobane’ng ha Moshe a ile a botsa ka lebitso la Molimo empa a ne a se ntse a le tseba?
KHAOLO 2
Na ka Sebele U ka ‘Atamela ho Molimo’?
Jehova Molimo, ’Mōpi oa leholimo le lefatše, o re fa memo le tšepiso.
KHAOLO 3
“Oa Halalela, oa Halalela, oa Halalela Jehova”
Ke hobane’ng ha Bibele e amahanya khalalelo le botle?
KHAOLO EA 1
“O na le Matla a Maholo”
Karolong ena, ithute ka matla a Jehova a ho bōpa, a ho timetsa, a ho sireletsa le a ho tsosolosa.
KHAOLO EA 2
“O rata Toka”
Karolong ena, ithute hore na Molimo o ’nile a etsa se nepahetseng le ho bontša toka joang.
KAROLO EA 3
“O Pelo e Bohlale”
Karolo ena ho bontšoa hore bohlale ba Molimo bo feta esita le tsebo ea hae e pharaletseng.
KAROLO EA 4
“Molimo ke Lerato”
Karolong ena, ithute hore na ke hobane’ng ha lerato e le tšobotsi ea Molimo e hlaheletseng ka ho fetisisa.
KHAOLO EA 31
“Atamelang ho Molimo, ’me o Tla Atamela ho Lōna”
Ke potso efe ea bohlokoa ka ho fetisisa eo u ka ipotsang eona? U ka e araba joang?


text:
Khotso e Tla Tla Joang Lefatšeng?
Karabo ea Bibele
Khotso lefatšeng e ke ke ea tlisoa ka boiteko ba batho, empa e tla tlisoa ke ʼMuso oa Molimo, e leng puso ea leholimong e tsamaisoang ke Kreste Jesu. Hlokomela kamoo Bibele e re rutang ka tšepo ena e hlollang.
Molimo o tla felisa “
lintoa ho isa pheletsong ea lefatše,” a phethahatse tšepiso ea hae ea ho tlisa “khotso lefatšeng har’a batho bao a khahloang ke bona.”—Pesaleme ea 46:9; Luka 2:14, Good News Translation.
ʼMuso oa Molimo o tla busa lefatše lohle o le leholimong. (Daniele 7:14) Kaha o tla be o busa lefatše, o tla felisa bochaba, e leng bona bo bakang likhohlano tse ngata.
Jesu, ʼMusi oa ʼMuso oa Molimo, o bitsoa “
Khosana ea Khotso,” ʼme o tla tiisa hore ho ba le “
khotso e sa feleng.”—Esaia 9:6, 7, Bibele ea Sesotho.
Batho ba ikemiselitseng ho tsoela pele ba loana ba ke ke ba lumelloa ho phela ʼMusong oa Molimo, kaha “
Moea oa [Molimo] o hloile mang kapa mang ea ratang pefo.”—Pesaleme ea 11:5; Liproverbia 2:22.
Molimo o ruta bafo ba hae ho phela ka khotso. Ha Bibele e hlalosa litholoana tsa thuto ena, e re: “
Ba tla lokela ho tea lisabole tsa bona hore e be mehoma le marumo a bona hore e be likere tse faolang limela. Sechaba se ke ke sa phahamisetsa sechaba se seng sabole, ha ba sa tla hlola ba ithuta ntoa.”—Esaia 2:3, 4.
Hona joale Molimo o se a ntse a ruta Lipaki Tsa Jehova tse baloang ka limilione ho phela ka khotso. (Matheu 5:9) Le hoja re le batho ba merabe e fapa-fapaneng ʼme re phela linaheng tse sa tšoaneng tse fetang 230, re hana ho nka lihlomo hore re loantše batho ba bang.


text:
Na re Lokela ho Rapela Litšoantšo?
Karabo ea Bibele
Che, ha rea lokela ho li rapela. Ha New Catholic Encyclopedia e bua ka melao eo Molimo a neng a e file sechaba sa Iseraele, e re: “Litlaleho tse sa tšoaneng tsa Bibele li bontša hore barapeli ba ’nete ba Molimo ba ne ba sa sebelise litšoantšo.” Hlokomela litemana tsena tsa Bibele:
“U se ke ua iketsetsa setšoantšo se betliloeng kapa sebōpeho se tšoanang le ntho leha e le efe e holimo maholimong kapa e tlaase lefatšeng kapa e metsing ka tlas’a lefatše. U se ke ua li inamela kapa ua hlohlelletsoa hore u li sebeletse, hobane ’na Jehova Molimo oa hao ke Molimo ea batlang boinehelo bo khethehileng.” (Exoda 20:4, 5) Kaha Molimo o batla “boinehelo bo khethehileng,” ha a batle hore re rapele kapa re tlotlise litšoantšo, liemahale kapa matšoao.
“Nke ke ka fa liemahale thoriso e ntšoanelang.” (Esaia 42:8, Easy-to-Read Version) Molimo ha a amohele borapeli bo etsoang ka litšoantšo. Ha Baiseraele ba bang ba ne ba leka ho mo rapela ba sebelisa seemahale sa namane, Molimo o ile a re ba entse “sebe se tšabehang.”
—Exoda 32:7-9, Easy-to-Read Version.
“Ha rea tšoanela ho nahana hore Boleng ba Molimo bo joaloka khauta kapa silevera kapa lejoe, joaloka ntho e betliloeng ka tsebo le maqheka a motho.” (Liketso 17:29) Ho fapana le barapeli ba bahetene ba atisang ho sebelisa litšoantšo tse “betliloeng ka tsebo le maqheka a motho,” Bibele e re Bakreste ba lokela ho “tsamaea ka tumelo, eseng ka pono.”
—2 Bakorinthe 5:7.
“Le itebele litšoantšong tse rapeloang.” (1 Johanne 5:21) Litaelong tse neng li fuoe Baiseraele le Bakreste, Bibele e bontša hore thuto ea hore Molimo o amohela tšebeliso ea litšoantšo borapeling, ke khopolo e iqapetsoeng ke batho.


text:
MOLULA-QHOOA (O ITHUTOANG) MARCH 2014
Tokollong ena, ithute kamoo u ka lulang u e-na le moea oa boitelo hammoho le maikutlo a matle. Re ka hlokomela balumeli-’moho le rōna le beng ka rōna ba hōlileng joang?
Ho finyella Lipelo Tsa Beng ka Rōna ba sa Lumelang
Re ka ithuta eng tseleng eo Jesu a neng a tšoara beng ka eena ka eona? Re ka buisana joang le beng ka rōna ba ba sa lumelang—kapa bao e seng litho tsa bolumeli?
Kamoo re ka Lulang re E-na le Moea oa Boitelo
Re na le sera se ka fokolisang moea oa rōna oa boitelo ka litsela tse poteletseng. Sehlooho sena se tla senola sera seo le ho re bontša kamoo Bibele e ka re thusang ho se loantša.
Kamoo re ka Lulang re E-na le Maikutlo a Matle
Ke hobane’ng ha ba bang ba loantša maikutlo a nyahamisang? Sehlooho sena se re bontša kamoo Bibele e ka re thusang hore re lule re e-na le maikutlo a matle.
Borapeli ba Lelapa
—Na U ka Etsa Hore bo Natefele Lelapa la Hao?
Bona hore batho ba bang ba etsa borapeli ba lelapa joang linaheng tse ling ’me u fumane keletso ea hore na u ka etsa’ng.
Hlomphang ba Hōlileng ba Har’a Lōna
Ithute hore na Molimo o talima batho ba hōlileng joang. Bana ba seng ba le baholo ba na le boikarabelo bofe mabapi le batsoali ba hōlileng? Barab’abo rōna ba ka hlompha ba hōlileng ba liphuthehong tsa habo bona joang?
Ho Hlokomela ba Hōlileng
Batsoali ba hōlileng le bana ba baholo ba ka buisana ka hore na batsoali ba tla hlokomeloa joang pele ho tla “matsatsi a tlokotsi.” Ba ka sebetsana le mathata a mang joang?
Na U Phelela Seo U se Buang?
Bakreste ba lokela ho phelela seo ba se buang ’me ha baa lokela ho iphumana ba re ‘e, empa ha e le hantle ba re che.’ Ho thoeng haeba u lokela ho tlohela seo u neng u tšepisitse hore u tla se etsa? Ithute mohlaleng oa moapostola Pauluse.


text:
Ho Phela ka Melao-motheo ea Bibele
Ho Tšeloa Mali—Seo Lingaka li se Buellang Kajeno
Lipaki Tsa Jehova li ’nile tsa nyefoloa hobane li hana ho tšeloa mali. Lingaka tse ling li nka seo re se lumelang ka mali joang?
Ho Hana Tšelo ea Mali ho Thusa Bakuli ba Lipaki ho Hlaphoheloa Kapele
Litlaleho li bontša hore bakuli ba hanang ho tšeloa mali ba hlaphoheloa kapele ’me ba lula nako e khutšoanyane sepetlele.
Setsebi sa Theknoloji ea Lintho Tse Phelang se Hlalosa Tumelo ea Sona
Ho ithuta ka masole a ’mele oa motho ho ile ha etsa hore Dr. Hans Kristian Kotlar, a batle ho tseba hore na bophelo bo qalile joang. Ho ithuta Bibele ho ile ha araba lipotso tsa hae joang?
Ke ne ke Loantša ho Hloka Toka le Tšollo ea Mali
Antoine Touma e ne e le mohale oa Kung Fu, empa lengolo la 1 Timothea 4:8 le ile la mo fetola.
Ke ne ke Lula ke Tsamaea ke Nkile Sethunya sa ka
Annunziato Lugarà e ne e le setho sa kenke e kotsi, empa ho etela Holong ea ’Muso ho ile ha fetola bophelo ba hae.
Ba Ile ba Sebelisa Bibele ho Araba Potso e ’Ngoe le e ’Ngoe!
Isolina Lamela e ne e le Moitlami oa mosali oa Mok’hatholike hamorao ea e-ba Lekomonisi, empa o ne a nyahame. Hamorao o ile a kopana le Lipaki Tsa Jehova, eaba li mo thusa ka Bibele e le hore a tsebe hore na o phelela’ng.
“Tšepiso ea Lefatše la Paradeise e Fetotse Bophelo ba Ka”
Lintho tsa bohlokoa bophelong ba Ivars Vigulis e ne e le botumo le monyaka oa mabelo a lithuthuthu. Linnete tsa Bibele li ile tsa mo ama joang?


text:
U ka Hlōla Tšabo ea Lefu Joang?
Karabo ea Bibele
Ke ho utloahalang hore re tšabe lefu kaha ke sera, ’me re nka mehato e loketseng ho itšireletsa. (1 Bakorinthe 15:26) Empa ho tšaba lefu ka mabaka a sa utloahaleng a thehiloeng leshanong kapa tumela-khoeleng ho beha batho ‘tlas’a bokhoba bophelo bohle ba bona.’ (Baheberu 2:
Seo e leng ’nete ka lefu
Bafu ha ba tsebe letho. (Pesaleme ea 146:4) Ha u ua lokela ho tšaba hore ha u shoele u tla utloa bohloko kapa u tla hlokofatsoa, kaha Bibele e tšoantša lefu le boroko.
—Pesaleme ea 13:3; Johanne 11:11- 14.
Bafu ba ke ke ba re ntša kotsi. Esita le batho bao e kileng ea e-ba lira tse mabifi ha ‘ba na matla lefung.’ (Liproverbia 21:16) Bibele e re “lehloeo la bona le poulelo ea bona li se li timetse.”
—Moeklesia 9:6.
Hase hore lefu ke qetello ea bophelo ba rōna ka ho feletseng. Molimo o tla tsosa bafu hore ba boele ba phele.
—Johanne 5: 28, 29; Liketso 24:15.
Molimo o tšepisa hore “lefu ha le sa tla hlola le e-ba teng.” (Tšenolo 21:4) Ha e bua ka nako eo, Bibele e re: “Ba lokileng ba tla rua lefatše, ba tla lula ho lona ka ho sa feleng,” ba se ba sa tšabe lefu.
—Pesaleme ea 37:29.


text:
BACHA BAA BOTSA
Na ke se ke Loketse ho Tloha Lapeng?
Morero oa Molimo oa qalong e ne e le hore bacha ba hōle ’me qetellong ba siee batsoali ba bona e le hore ba thehe malapa a bona. (Genese 2:23, 24; Mareka 10:7, 8) Empa u ka tseba joang ha u se u hlile u loketse ho tloha lapeng? Nahana ka lipotso tsena tse tharo.
Sepheo sa ka ke sefe?
Sheba lethathamo le latelang. Ipotse, ‘Lebaka le ka sehloohong leo ke batlang ho tloha lapeng ka lona ke lefe?’
Ho baleha mathata lapeng
Ho fumana bolokolohi bo eketsehileng
Ho batla hore metsoalle e ntlhomphe
Ho thusa motsoalle ea hlokang motho ea lulang le eena
Ho ithaopela ho ea thusa sebakeng se seng
Ho ba le phihlelo
Ho fokoletsa batsoali moroalo oa lichelete
Mabaka a mang
Hase hore mabaka a boletsoeng mona a fosahetse. Taba ke hore na sepheo sa hao ke sefe. Ka mohlala, haeba u tloha lapeng hobane feela u baleha meeli e itseng eo u e behetsoeng, u ka ’na ua makala!
Danielle ea ileng a tloha lapeng ha a le lilemo li 20, o ile a ithuta ho hongata ho se mo etsahaletseng. O re: “Kaofela ha rōna re lokela ho phela ka har’a meeli e itseng. Ha u lula u le mong, mosebetsi kapa maemo a hao a lichelete a tla khina seo u ka se etsang.” U se ke ua lumella ba bang hore ba u susumelletse ho etsa qeto ka lepotlapotla.
Na ke se ke itokisitse?
Ho tloha lapeng ho tšoana le ho hahlaula naha-thote. Na u ne u ka ea naha-thote feela empa u sa tsebe ho hloma tente, ho besa mollo, ho pheha kapa hona ho bala ’mapa? Che! Empa bacha ba bangata ba tloha malapeng ba se na tsebo e hlokahalang, e le hore ba itlhokomele ha ba se ba lula ba le bang.
Morena Solomone ea bohlale o ile a re “ea masene o nahana ka mehato ea hae.” (Liproverbia 14:15) E le ho u thusa hore u bone haeba u se u loketse ho lula u le mong, nahana ka lintlha tse latelang:
Ho sebelisa chelete: Serena ea lilemo li 19 o re: “Ha ho mohla nkileng ka lefella ntho leha e le efe. Ke tšaba ho tloha lapeng ’me ke tlamehe ho etsa moralo oa tšebeliso ea chelete.” U ka ithuta ho sebelisa chelete joang?
Maele a Bibele a re: “Motho ea bohlale o tla mamela ’me a amohele taeo e eketsehileng.” (Liproverbia 1:5) Kahoo, ke hobane’ng ha u sa botse batsoali ba hao hore na ka khoeli, e ka ba bokae ho lefella rente kapa sekoloto sa ntlo, ho reka lijo, ho lefella litšenyehelo tsa koloi kapa lipalangoang? Ka mor’a moo, ba kōpe hore ba u bontše ho etsa moralo oa tšebeliso ea chelete le tsela ea ho lefella likoloto.
Ho tseba mesebetsi ea lapeng: Brian ea lilemo li 17 o re ntho eo a e tšabang ka ho fetisisa ka ho tloha lapeng ke hore o tla tlameha ho itlhatsoetsa. U ka tseba joang hore u se u loketse ho itlhokomela? Aron ea lilemo li 20, o fana ka tlhahiso ena: “Leka ho qeta beke u phela joalokaha eka u lula u le mong. Ja feela lijo tseo u itokiselitseng tsona, tseo u itheketseng tsona le hona e le ka chelete ea hao. Apara liaparo tseo u itlhatsoelitseng tsona le tseo u ikaenetseng tsona. Hloekisa ka tlung. ’Me u leke ho ikisa hohle moo u lokelang ho ea teng, u sa latoe kapa hona ho isoa.” Ho latela tlhahiso ena ho tla u etsetsa lintho tse peli: (1) U tla fumana tsebo ea bohlokoa ’me (2) u ananele le ho feta mosebetsi oo batsoali ba hao ba o etsang.
Ho phelisana hantle le batho: Na u phelisana hantle le batsoali ba hao le banab’eno? Haeba ha ho joalo, u ka ’na ua nahana hore ho tla ba bonolo ha u se u lula le motsoalle. Empa nahana ka seo Eve ea lilemo li 18 a se buileng, o re: “Metsoalle ea ka e ’meli e ne e lula hammoho. E ne e le metsoalle ea hlooho ea khomo pele e lula hammoho, empa e ne e sa khone ho phelisana hantle. E mong o ne a le makhethe, e mong a le bohlasoa. E mong o ne a nka kamano ea hae le Molimo ka ho teba, e mong eena a sa e nke ka ho teba. Ba ne ba sitoa ho lula hammoho!”
Tharollo ke efe? Erin ea lilemo li 18, o re: “U ka ithuta ho hongata tabeng ea ho phelisana hantle le batho ha u ntse u lula lapeng. U ithuta ho rarolla mathata le ho tenyetseha. Ke hlokometse hore bacha ba tlohang malapeng hobane ba qoba ho ngangisana le batsoali ba bona ha ba ithute ho lokisa likhohlano, empa baa li baleha.”
Ho ba le kemiso ea lintho tsa moea: Bacha ba bang ba tloha malapeng hobane ba batla ho baleha kemiso ea bolumeli ea batsoali ba bona. Ba bang ba tloha ba ikemiselitse ho khomarela kemiso ea ho ithuta Bibele le ea borapeli, empa ka mor’a nakoana ba qala mekhoa e mebe. U ka etsa’ng e le hore u se ke ua “senyeheloa ke tumelo joaloka sekepe se soahlamaneng”?—1 Timothea 1:19.
E-ba le kemiso e tsitsitseng ea ho ithuta Bibele le ea borapeli ’me u e khomarele. Re u khothalletsa hore u ngole kemiso ea lintho tsa moea k’halendareng ’me u leke ho qeta khoeli u e khomaretse, batsoali ba hao ba sa u hopotse.
Ke leba hokae?
Na u batla ho tloha lapeng e le hore u balehe mathata, kapa u tsoe tlas’a taolo ea batsoali? Haeba ho joalo, u amehile ka hore na u siea’ng, eseng ka hore na u ea hokae. Ho etsa joalo ho tšoana le ho leka ho khanna koloi u shebile ka seiponeng—u amehile ka lintho tse ka morao hoo u sa boneng tse ka pele. U ithuta’ng ho see? U se ke ua nahana feela ka ho tloha lapeng—tsepamisa maikutlo pakaneng ea bohlokoa.
Ho sa tsotellehe hore na sepheo sa hao ke sefe, nahana lintho ka hloko. Maele a Bibele a re: “Ka sebele merero ea ea khothetseng e tlisa molemo, empa ka sebele e mong le e mong ea lepotlapotla o leba bohloking.” (Liproverbia 21:5) Mamela keletso ea batsoali ba hao. (Liproverbia 23:22) Rapella taba ena. ’Me u nahane ka melao-motheo ea Bibele eo re sa tsoa e tšohla.
Potso ea bohlokoa hase hore, Na ke se ke loketse ho tloha lapeng? empa ke hore, Na ke se ke loketse ho lula ke le mong? Haeba u arabela ka e, potsong eo ea ho qetela, joale e ka ’na eaba u se u loketse ho lula u le mong.


text:
Na Mahlomola a Tla ke a Fele?
U ka araba potso ee joang? ka . . .
e?
che?
kapa
ka mohlomong?
BIBELE EONA E RE’NG?
E re: “Molimo . . . o tla hlakola meokho eohle mahlong a bona, ’me lefu ha le sa tla hlola le e-ba teng, esita le mahlomola, kapa lillo kapa bohlōkō.”
SEE SE KA U TSOELA MOLEMO JOANG?
Se ka u kholisa hore hase Molimo ea re bakelang mathata.
Se ka u fa matšeliso a ho tseba hore Molimo o re utloela bohloko ha re le mahlomoleng.
Se ka u fa tšepo ea hore mahlomola ’ohle a tla fela.
NA KA SEBELE RE KA LUMELA SEO BIBELE E SE BUANG?
E, bonyane ka mabaka a mabeli:
Molimo o hloile mahlomola le ho hloka toka. Nahana kamoo Jehova Molimo a ileng a ikutloa kateng ha batho ba hae ba ne ba tšoaroa hampe nakong ea ha ho ne ho ngoloa Bibele. Bibele e re o ne a utloa bohloko ka lebaka la “ba neng ba ba tšoenya.”—Baahloli 2:18, Phetolelo ea Lefatše le Lecha.
Molimo o hloile batho ba hlorisang ba bang. Ka mohlala, Bibele e bolela hore Molimo o nyonya “matsoho a tšollang mali a hlokang molato.”
—Liproverbia 6: 16, 17.
Molimo o tsotella e mong le e mong oa rōna. Jehova o tseba bohloko ba e mong le e mong oa rōna, feela joalokaha motho ‘e mong le e mong a tseba lefu la hae le bohloko ba hae’!
—2 Likronike 6: 29, 30.
Haufinyane Jehova o tla sebelisa ’Muso oa hae ho felisa mahlomola a motho e mong le e mong. (Matheu 6:9, 10) Empa hona joale, ka mosa o tšelisa ba mo batlang ka tieo.
U KA ’NA UA IPOTSA
Ke hobane’ng ha Molimo a lumella mahlomola?
Bibele e araba potso ena ho BAROMA 5:


text: 43 Tlala e ne e le khōlō naheng.+2 Hang ha ba qetile ho ja lijo-thollo tseo ba tlileng le tsona Egepeta,+ ntat’a bona a re ho bona: “Khutlang, le re rekele lijonyana.”+3 Joale Juda a re ho eena:+ “Monna eo o re paketse ka ho hlaka, a re, ‘Le se ke la boela la talima sefahleho sa ka ntle le haeba le e-na le mor’abo lōna.’+4 Haeba u romela mor’abo rōna hammoho le rōna,+ re ikemiselitse ho ea le ho u rekela lijo.5 Empa haeba u sa mo romele, re ke ke ra ea, hobane monna eo o itse ho rōna, ‘Le se ke la boela la talima sefahleho sa ka ntle le haeba le tla le mor’abo lōna.’”+6 Eaba Iseraele oa hooa:+ “Ke hobane’ng ha le nkentse hampe ka ho bolella monna eo hore le na le mor’abo lōna e mong?”7 Eaba ba re: “Monna eo ka ho toba o botsitse ka rōna le beng ka rōna, a re, ‘Na ntat’a lōna o sa ntsane a phela?+ Na le na le mor’abo lōna e mong?’ eaba re mo bolella litaba tsena.+ Re ne re ka tseba joang hore ka sebele o ne a tla re, ‘Tlisang mor’abo lōna’?”+8 Qetellong Juda a re ho ntat’ae Iseraele: “Romela moshanyana le ’na,+ e le hore re tsamaee re tle re tsoele pele re phela ’me re se ke ra shoa,+ rōna le uena le bana ba rōna ba banyenyane.+9 Ke ’na ea tla behoa paneng bakeng sa hae.+ U ka batla tefo ea hae letsohong la ka.+ Haeba ke hlōleha ho mo tlisa ho uena le ho mo hlahisa ho uena, joale ke tla be ke u sitetsoe ka ho sa feleng.10 Empa haeba re ne re sa lieha, hona joale re ka be re khutletse moo ka makhetlo ana a mabeli.”+11 Kahoo ntat’a bona Iseraele a re ho bona: “Joale, haeba ho joalo,+ etsang sena: Nkang lihlahisoa tsa boleng bo botle ka ho fetisisa ka linthong tseo le tšelang ho tsona ’me le li ise ho monna eo e le mpho:+ balsame e nyenyane,+ le mahe a linotši a manyenyane,+ labdaname le makhapetla a nang le boroku ba sefate,+ linate tsa pistachio le lialmonde.+12 Hape, matsohong le nke chelete e lekanang le ea pele habeli; ’me chelete e ileng ea khutlisetsoa melomong ea mekotla ea lōna le e khutlise ka matsoho a lōna.+ Mohlomong e ne e le phoso.+13 Le nke mor’abo lōna ’me le tlohe, le khutlele ho monna eo.14 E se eka Molimo ea Matla ’Ohle a ka le hauhela ka pel’a monna eo,+ hore ka sebele a le lokollele mor’abo lōna e mong le Benjamine. Empa ’na, haeba ke tla amohuoa bana ba ka, ka sebele ke tla ba amohuoa!”+15 Tumellanong le hoo banna bao ba nka mpho ena, ’me matsohong ba nka chelete e lekanang le ea pele habeli le Benjamine. Joale ba tloha ba ea Egepeta ’me ba ema ka pel’a Josefa.+16 Ha Josefa a bona ba e-na le Benjamine, hang-hang a re ho monna ea okametseng ntlo ea hae: “Isa banna bana ka tlung u hlabe liphoofolo ’me u lokise,+ hobane banna bana ba tla ja le ’na motšehare.”17 Kapele-pele monna eo a etsa feela joalokaha Josefa a boletse.+ Eaba monna eo o isa banna bana ntlong ea Josefa.18 Empa banna bao ba tšoha hobane ba isitsoe ka tlung ea Josefa,+ eaba ba qala ho re: “Ke ka lebaka la chelete eo qalong re ileng ra khutla ka eona e le mekotleng ea rōna hore ebe re khutliselitsoe mona bakeng sa hore ba itihele holim ’a rōna ba re hlasele ’me ba re etse makhoba hammoho le liesele tsa rōna!”+19 Kahoo ba atamela monna ea okametseng ntlo ea Josefa ba bua le eena monyako oa ntlo,20 ba re: “Re tšoarele, moren ’a ka! Ke ’nete hore qalong re ile ra theohela mona ho tla reka lijo.+21 Empa eare ha re fihla sebakeng sa bolulo+ ’me re qala ho bula mekotla ea rōna, bona! chelete ea e mong le e mong e ne e le molomong oa mokotla oa hae, chelete ea rōna ka boima bo feletseng. Kahoo re rata ho e khutlisa ka matsoho a rōna.+22 Re tlile le chelete e eketsehileng matsohong a rōna ho tla reka lijo. Ka sebele ha re tsebe hore na ke mang ea kentseng chelete ea rōna ka mekotleng ea rōna.”+23 Joale a re: “Ho lokile. Le se ke la tšoha.+ Molimo oa lōna le Molimo oa ntat’a lōna o le file letlotlo ka mekotleng ea lōna.+ Chelete ea lōna e tlile ho ’na pele.” Ka mor’a moo a ba ntšetsa Simeone.+24 Joale monna eo a tlisa banna bana ka tlung ea Josefa ’me a fana ka metsi hore ba hlatsuoe maoto,+ a fana ka furu bakeng sa liesele tsa bona.+25 Eaba ba lokisa mpho+ bakeng sa ha Josefa a tla motšehare, hobane ba ne ba utloile hore ba tlil’o jela bohobe moo.+26 Ha Josefa a kena ka tlung, joale ba mo tlisetsa mpho e matsohong a bona ka tlung, ’me ba itihela fatše ka lifahleho ka pel’a hae.+27 Ka mor’a moo a ba botsa hore na ebe ba ntse ba ea hantle eaba o re:+ “Na ntat’a lōna, monna ea hōlileng eo le buileng ka eena, o ntse a e-ea hantle? Na o sa ntse a phela?”+28 Eaba ba re: “Mohlanka oa hao Ntate o ntse a e-ea hantle. O sa ntse a phela.” Joale ba inama ’me ba itihela fatše ka lifahleho.+29 Ha a phahamisa mahlo ’me a bona Benjamine mor’abo, mora oa ’m ’ae,+ a re: “Na enoa ke mor’abo lōna, e monyenyane eo le mpoleletseng ka eena?”+ Eaba oa eketsa: “E se eka Molimo a ka u bontša mohau oa hae,+ mora oa ka.”30 Joale Josefa o ne a potlakile, hobane maikutlo a hae a ile a phahama ka lebaka la mor’abo,+ hoo a ileng a batla sebaka seo a tla llela ho sona eaba o ea kamoreng e ka hare ’me o ntšetsa meokho teng.+31 Ka mor’a moo a iphotla ’me a tsoela ka ntle eaba oa itšoara o re:+ “Tšolang lijo.”+32 Eaba ba mo tšolela a le mong le bona ba le bang le Baegepeta ba jang le eena ba le bang; etsoe Baegepeta ba ne ba sa khone ho ja le Baheberu, hobane e le ntho e manyala ho Baegepeta.+33 Ba ne ba lutse ka pel’a hae, letsibolo ho ea ka tokelo ea lona joaloka letsibolo+ le e monyenyane ho ea ka bonyenyane ba hae; ’me banna bana ba ’na ba shebana ka ho makala.34 A ’na a ba neheletsa lijo, empa a eketsa lijo tsa Benjamine ka makhetlo a mahlano ho feta lijo tsa ba bang kaofela.+ Kahoo ba tsoela pele ho keteka le ho noa le eena ho fihlela ba khotsofala.+


text:
Livideo tse ho JW.ORG
Hlahloba pokello ea rōna ea livideo e Inthaneteng ho ea ka tatellano ea lihlooho. Shebella kapa u kopitse livideo tse thehiloeng Bibeleng tse ka thusang malapa, bacha le bana. Bona livideo tse buang ka Lipaki tsa Jehova.
MOSEBETSI OA HO HATISA
Ho Bona Lentsoe la Molimo ka Puo ea ka
Bala kamoo batsoali ba sa utloeng litsebeng ba nang le bana ba utloang ba ruang molemo kateng ka ho ba le Bibele ea Puo ea Matsoho ea Amerika.
HO THUSA BATHO
Ho Thusa Batšoaruoa
Bala kamoo ’nete ea Bibele e amang lipelo tsa batšoaruoa le kamoo e fetolang bophelo ba bona kateng.
E-BA MOTSOALLE OA JEHOVA
Bana ke Letlotlo le Tsoang ho Molimo (Pina ea 88)
Na u ne u tseba hore bana ke mpho e babatsehang e tsoang ho Molimo? Ithute mantsoe a pina ena e le hore u bine hammoho le rōna.
E-BA MOTSOALLE OA JEHOVA
‘Bolelang Lentsoe’ (Pina ea 92)
Na u se u itokiselitse ho bina ka ho bolela lentsoe la Molimo?
E-BA MOTSOALLE OA JEHOVA
Ho Fumana Botsoalle ba Jehova (Pina ea 106)
Na u ka rata ho ba motsoalle oa Molimo? Mantsoe a pina ena a ka u thusa ho ba motsoalle oa hae.
E-BA MOTSOALLE OA JEHOVA
Rea U Leboha, Jehova (Pina ea 2)
Ke hobane’ng ha u leboha Jehova? Hlokomela hore na u ka fumana mabaka a makae ha u ntse u bina mantsoe a pina ena.
E-BA MOTSOALLE OA JEHOVA
Kea Kōpa le Kea Leboha
Kalebe o ithuta hore ke habohlokoa ho bua mantsoe ana.
E-BA MOTSOALLE OA JEHOVA
Ha re Eeng Tšimong
Na Sofia o se a loketse ho ea tšimong? Shebella video, ’me u itokise hammoho le eena.
E-BA MOTSOALLE OA JEHOVA
Ho Utsoa ho Fosahetse
Molimo o talima ho utsoa joang? Bala Exoda 20:15. Shebella video ’me u ithute ho eketsehileng le Kalebe.
E-BA MOTSOALLE OA JEHOVA
Rapela Neng le Neng
Video ena e ka kopitsoang e ruta bana hore na ba ka rapela Jehova neng hona ba le hokae.


text:
SE KA THUSANG LELAPA | BATSOALI
Ithute ho re “Che”
BOTHATA
Ngoan’a hao o lula a u kene ka tsebeng. Ha u re che, o ba manganga hoo a seng a u lutse pelong. Ha ho letho leo u le buang kapa leo u le etsang le etsang hore a u mamele ’me qetellong ua inehela. Kaha u se u khathetse ho ngangisana le eena, u qetella u se u qobelleha hore u mo fe ntho eo a e batlang.
U ka khona ho emisa mokhoa ona o u khathatsang. Leha ho le joalo, ntho ea pele u lokela ho nahana ka lintlha tse itseng mabapi le hore che.
SEO U LOKELANG HO SE TSEBA
Ho re che, hase ho ba khopo. Batsoali ba bang ha ba lumellane le seo, mohlomong ba re re lokela ho buisana le bana ’me re behelane mabaka le bona. Empa ba khothalletsa hore batsoali ba qobe ho re che, kaha ba tšaba hore ha ba hanela bana ntho e itseng seo se tla etsa hore ngoana a ikutloe eka ha a ratoe.
Ke ’nete hore lentsoe “che” qalong le ka ’na la nyahamisa ngoan’a hao. Empa, le boetse le mo ruta ntlha ea bohlokoa haholo—ea hore lefatšeng mona, ho na le melao e re tataisang eo re lokelang ho ikobela eona. Ka lehlakoreng le leng, ha u inehela, u etsa hore ngoan’a hao a nyenyefatse bolaoli ba hao, ebile u mo ruta hore a ka khona ho u laola ka hore a ngangisane le uena kamehla ha a batla ntho e itseng. Ha nako e ntse e-ea, seo se ka etsa hore a u hloee. Qetellong, ngoana a ke ke a hlompha motsoali oa hae haeba a khona ho mo laola.
Ha u re che, u koetlisetsa ngoan’a hao nako ea bocha leha e se e le motho e moholo. U mo ruta hore hase kamehla re fumanang lintho tseo re li batlang. Ngoana ea ithutang ntlha eo ea bohlokoa a ke ke a inehela habonolo nakong ea bocha, ha a kopana le khatello ea ho sebelisa lithethefatsi kapa ea ho kopanela liphate pele ho lenyalo.
Hape, ha u re che, u koetlisetsa ngoan’a hao nako ea ha e se e le motho e moholo. Dr. David Walsh o re: “’Nete ke hore rōna [batho ba baholo] hase kamehla re fumanang ntho e ’ngoe le e ’ngoe eo re e batlang. Ha re thuse bana ba rōna ka letho ha re ba ruta hore kamehla ba tla fumana ntho e ’ngoe le e ’ngoe eo ba e batlang.” *
SEO U LOKELANG HO SE ETSA
Tsepamisa kelello pakaneng ea hao. U batla hore ngoan’a hao e be motho e moholo ea ikemetseng, ea khonang ho laola maikutlo a hae le ea atlehileng. Empa u etsa lintho tse hanyetsanang le seo haeba u mo fa ntho e ’ngoe le e ’ngoe eo a e batlang. Bibele e re haeba motho a “bokotsa mohlanka oa hae ho tloha bocheng ho ea pele, bophelong ba hae hamorao o tla fetoha ea se nang teboho.” (Liproverbia 29:21) Kahoo, ho re che, ke karolo ea koetliso e molemo. Koetliso e joalo e tla tsoela ngoan’a hao molemo, e ke ke ea mo ntša kotsi.—Molao-motheo oa Bibele: Liproverbia 19:18.
Ha u re che, u lomahanye meno. Ngoan’a hao hase thak’a hao. Kahoo ha ho hlokahale hore le ngangisane hore na ke hobane’ng ha u re che, joalokaha e ka u hloka tumello ea hae. Ke ’nete hore ha bana ba ntse ba hōla, ba hloka “matla a bona a ho lemoha a koetliselitsoeng ho khetholla se nepahetseng le se fosahetseng.” (Baheberu 5:14) Kahoo hase phoso ho behelana mabaka le ngoana. Leha ho le joalo, u se ke ua ngangisana nako e telele le bana ba banyenyane mabapi le hore na ke hobane’ng ha u re che. Ha u lula u ngangisana le ngoan’a hao, seo se tla etsa hore a qetelle a nka, che, ea hao eka ke kōpo ho e-na le hore a e nke e le qeto.—Molao-motheo oa Bibele: Baefese 6:1.
U se ke ua sutha qetong ea hao. Ngoan’a hao a ka ’na a leka ho bona hore na u tiile hakae ka ho ngangisana le uena le ho u qophella. U ka etsa’ng haeba a etsa joalo le le lapeng? Buka ea Loving Without Spoiling e re: “U tlohe pel’a hae. E re, ‘Haeba u batla ho ngangisana le ’na, ho LOKILE, empa nke ke ka u mamela. U lokela ho ea kamoreng ea hao. U tla tsoa ha u se u thotse.’” Qalong, ho bua ka tsela e tiileng joalo ho ka ’na ha se ke ha e-ba bonolo ho uena—le ho ngoan’a hao. Empa o tla khaotsa ho ba manganga ha a hlokomela hore ha u suthe qetong ea hao.—Molao-motheo oa Bibele: Jakobo 5:12.
U se ke ua re che, hobane feela u e-na le matla
U tenyetsehe. U se ke ua re che, hobane feela u e-na le matla. Ho e-na le hoo, “ho ba le kahlolo e molemo ha [hao] ho ke ho tsejoe.” (Bafilipi 4:5) Ka linako tse ling u ka re, e, ho ngoan’a hao—hafeela u sa etse seo hobane feela a ngangisana le uena le haeba kōpo ea hae e utloahala.—Molao-motheo oa Bibele: Bakolose 3:21.
^ ser. 10 Ho tsoa bukeng ea No: Why Kids—of All Ages—Need to Hear It and Ways Parents Can Say It.


text:
BACHA BAA BOTSA
Nka Khaotsa Joang ho Lieha ho Etsa Lintho?
Na u tenoa ke hore e be kamehla u qeta mesebetsi ea hao ea lapeng le ea sekolo ka morao ho nako? U lokela ho khaotsa ho lieha ho etsa lintho! Sehlooho sena se tla u thusa ho khaotsa ho lieha ho etsa lintho, le haeba
Ka mor’a ho bala sehlooho sena ak’u arabe tlhahlobo e mabapi le ho lieha ho etsa lintho.
Bibele e hlalosa liphello tse bosula tsa ho lieha ho etsa lintho. E re: “
Ea shebellang moea a ke ke a jala peō; ’me ea talimang maru a ke ke a kotula.”
Ak’u hlahlobe tse ling tsa lintho tseo e ka bang bothata le seo u ka se etsang ho khaotsa ho lieha ho etsa lintho.
Mosebetsi o bonahala o le boima.
Ho bua ’nete, mesebetsi e meng e nyahamisa hoo ho leng bonolo hore re e chechisetse morao. Litlhahiso tse ’maloa ke tsena.
Etsa mosebetsi hanyane ka hanyane. Ngoanana e mong ea bitsoang Melissa o re: “
Le hoja ke tseba hore ke saletse morao, ke leka ho etsa ntho e le ’ngoe ka nako.”
Qala hang-hang. “
Hang ha u fuoa mosebetsi, o etse, le haeba hoo ho bolela hore u o ngole lethathamong la lintho tseo u lokelang ho li etsa, kapa hona ho ngola lintlha tse itseng ka oona pele u li lebala.”
—Vera.
Kōpa thuso. E ka ’na eaba batsoali kapa matichere a hao, ba kile ba ba le bothata bo tšoanang. Ke hobane’ng ha u sa anye bohlaleng ba bona? Ba ka ’na ba u thusa hore u hlophise lintlha tsa hao hantle le ho etsa moralo.
Keletso “
Etsa kemiso. ’Nete ke hore seo se hloka hore u hlophise lintho tsa hao hantle le hore u ikemisetse ho e khomarela, u ka atleha”
U ikutloa u tepeletse.
Hangata, mesebetsi eo u lokelang ho e etsa e ka akarelletsa lintho tseo u sa li rateng. Kahoo, u ka etsa’ng haeba u lokela ho etsa mosebetsi oo u sa o rateng? Ak’u leke lintho tse latelang.
Fumana lebaka la ho o etsa kapele. Ka mohlala, nahana feela hore na u tla thaba joang ha u se u o qetile. Ngoanana e mong ea bitsoang Amy o re: “
Kea thaba ha ke qetile ho etsa mosebetsi oa ka ka nako, kapa pele ho nako, hobane joale nka khona ho phomola.”
Nahana ka liphello. Haeba u lieha, u ipeha tlas’a khatello ’me u itšoara matsoho. Bibele e re: “
Seo motho a se jalang, ke sona seo a tla se kotula.”
—Bagalata 6:7, Bibele Phetolelo e Ncha.
Nka eka nako ea ho qeta mosebetsi e haufinyane. Ngoanana e mong ea bitsoang Alicia o re: “
Hoa nthusa haeba ke etsa eka nako eo ke lokelang ho phetha mosebetsi ka eona ke letsatsi kapa a mabeli pele ho nako ea teng. Seo se mpha nako ea hore ke hlahlobe hore na ke o entse hantle, hape se mpha letsatsi kapa a mabeli bakeng sa haeba ho ka hlaha ntho e ’ngoe.”
Keletso “
Taba ke hore na u nahana joang. Ipolelle hore u tla etsa seo u lokelang ho se etsa le hore ha ho letho le tla u thibela. Haeba ke ipolella seo, ke phetha mosebetsi oa ka.”
U se u ntse u le maphathaphathe.
Nathan o re: “
Hangata batho ba re ke lieha ho etsa lintho, empa hase ’nete taba eo! Ha ba bone hore na ke phathahane hakae!” Haeba u ikutloa joaloka Nathan, leka ho sebelisa likeletso tsena.
Qala ka mesebetsi e bonolo. Ngoanana ea bitsoang Amber o re: “
Motho e mong o ile a nthuta hore haeba mosebetsi o nka metsotso e ’maloa feela, u etse hang-hang. Mesebetsi eo e akarelletsa ho hloekisa, ho paka liphahlo, ho hlatsoa lijana kapa ho letsetsa motho e mong.”
Qala ka lintho tsa bohlokoa. Bibele e re: “
Nepisisa lintho tsa bohlokoa haholo.” (Bafilipi 1:10) U ka sebelisa keletso ee joang bophelong? Ngoanana ea bitsoang Anna o re: “
Ke boloka tlaleho ea lintho tsohle tseo ke lokelang ho li etsa, le hore na li lokela ho phethoa neng. Empa ntho ea bohlokoa eo ke e etsang ke ho ngola hore na ke rera ho etsa mosebetsi o mong le o mong neng, le hore na ke tla o qeta neng.”
Na seo se bonahala se le thata? Nahana hantle. ’Nete ke hore ha u etsa kemiso, u laola nako ea hao, ho e-na le ho lumella hore nako e u laole. Seo se tla u imolla. Ngoanana ea bitsoang Kelly o re: “
Ho ba le kemiso ho etsa hore ke khobe matšoafo le ho etsa hore lintho li lule malulong.”
Tlosa litšitiso. Jennifer o re: “
Ke etsa hore e mong le e mong ka lapeng, a tsebe ha ke qala mosebetsi oa ka. Haeba ho na le ntho e itseng eo ba batlang hore ke e etse, ke ba kōpa hore ba mpolelle pele ke qala mosebetsi oa ka. Hape ke tima molumo o ntlhokomelisang ha melaetsa e kena founong.”
Keletso “
Mosebetsi leha e le ofe oo u lokelang ho o etsa, o ke ke oa fela ntle le hore u o etse. O etse ho e-na le ho lula u tšoenyehile ka oona. Ha u etsa joalo u tla khona ho phomola ka mor’a moo.”


text:
Kamoo U ka Qobang ho Reka Haholo
Ho phaella khatellong eo re e bakeloang ke babapatsi, maikutlo a rōna le lintho tseo re tloaetseng ho li etsa li ka tlatsetsa bothateng ba ho reka haholo. Hlokomela litlhahiso tsena tse tšeletseng tse ka u thusang hore u qobe ho reka haholo.
Qoba ho reka lintho hobane feela u li bona. Na u khotsofatsoa ke thabo e tlisoang ke ho reka le ho fumana linyehlisetso? Haeba ho joalo, u ka iphumana u reka lintho hobane feela u li bona. E le hore u hlōle bothata bona, ema hanyenyane ’me u ke u nahane hantle ka liphello tsa nako e telele tsa ho reka thepa, ho ba le eona le ho e hlokomela. Ikhopotse ka lintho tseo u kileng ua li reka hobane feela u ne u li bona ’me hamorao ua itšola hore ebe u ile ua li reka. Iphe nako ea ho nahanisisa pele u etsa qeto.
Qoba ho reka hore feela u ikutloe u thabile. Ho reka ho ka u thabisa ka nakoana. Empa ha maikutlo a nyahamisang a khutla, u ka ikutloa u imetsoe le ho feta hoo u ka batlang ho ikimolla ka ho reka. Ho e-na le ho reka hore feela u ikutloe u thabile, batla metsoalle e ka u tšehetsang kapa u etse ntho e ’ngoe, e kang ho otlolla maoto.
U se ke ua reka hore feela u itlose bolutu. Litsi tsa mabenkele tse majabajaba li fetotse ho reka boithabiso. Le hoja u ka ’na ua ea setsing sa mabenkele kapa ua kena Inthaneteng ho itlosa bolutu, boholo ba lintho tseo u li bonang li etselitsoe ho u susumetsa hore u li reke. Reka ha ho e-na le ntho eo u e hlokang, ’me u reke eona feela.
Khetha metsoalle ea hao ka hloko. Mokhoa oa bophelo le meqoqo ea metsoalle ea hao li ama takatso ea hao. Haeba u reka haholo hore feela u tšoane le metsoalle ea hao, ho tla hlokahala hore u khethe metsoalle e sa amehang ka chelete le maruo.
Sebelisa likarete tsa mekitlane hantle. Likarete tsa mekitlane li u nolofalletsa ho reka u sa tšoenyehe ka liphello. Leka ho lefa mekitlane eohle ea likarete tsa hao khoeli le khoeli. Ithute hore na karete ea hao ea mokitlane e ba le tsoala e kae le hore na u lokela ho e lefa joang, ’me u e bapise le likarete tse ling tsa mokitlane e le hore u ka fumana e litjeho li tlaase. E-ba hlokolosi ka likarete tsa maemo a holimo tse nang le tsoala e ngata le tse u tšepisang lintho tseo u sa li hlokeng. Ho e-na le ho reka ka mokitlane, boloka chelete ha u batla ho reka thepa e bitsang e le hore u ka e reka ntle ho sekoloto.
Tseba boemo ba hao ba lichelete. Ho bonolo hore u reke haholo ha u sa kholiseha hore na u na le chelete e kae. Boloka litlaleho tsa morao-rao, ’me u tsebe boemo ba hao ba lichelete ka ho feletseng. Etsa moralo oa hore na u tla sebelisa chelete e kae ka khoeli u itšetlehile ka chelete eo u e fumanang le litjeho tsa nakong e fetileng. Hlahloba hore na u sebelisa chelete joang le hore na u e sebelisa ka tsela e lumellanang le moralo oa hao. Kōpa motsoalle eo u mo tšepang hore a u thuse ho utloisisa litaba tse amanang le lichelete tseo u sa li utloisiseng.


text:
LIPALE TSA BIBELE TSE TSAMAISANANG LE LITŠOANTŠO
LIPALE TSA BIBELE TSE TSAMAISANANG LE LITŠOANTŠO
Jehova o Pholosa Baiseraele
Ithute kamoo Jehova a ileng a pholosa Baiseraele kateng ha ba ne ba le pakeng tsa masole a Baegepeta le Leoatle le Lefubelu. Bala pale ena e tsamaisanang le litšoantšo Inthaneteng kapa u kopitse faele ea eona ea PDF.
TSE EKETSEHILENG POKELLONG ENA
Bona ha litlaleho tsa Bibele li fetoha tsa sebele ha u ntse u bala pale ka ’ngoe ea Bibele e tsamaisanang le litšoantšo Inthaneteng kapa e hatisitsoeng pampiring. Ebe ka mor’a moo lelapa la lōna le buisana ka seo le ithutileng sona tlalehong eo ka ho araba lipotso tse qetellong ea pale ka ’ngoe.


text:
BACHA BAA BOTSA
Nka Etsa’ng Hore ke Khaotse ho Hlonama Hakaale?
“Ha metsoalle ea ka e imetsoe ke mathata, ke e thusa ho a rarolla le ho etsa hore e ikutloe e hlasimolohile. Empa ka mor’a moo, ke ea hae, ke kene ka kamoreng ebe kea lla—e leng seo ba bangata ba sa se hlokomeleng.”
—Kellie.
“Ha ke hloname ke itšehla thajana. Ha ke memeloa ho ea sebakeng se itseng, ke beha lebaka la hore ke se ke ka ea. Ke khona ho patela ba lelapa leso hore ke hloname. Ba nahana hore lintho li ntsamaela hantle.”
—Rick.
Na u kile ua ikutloa joaloka Kellie kapa Rick? Haeba ho joalo, u se ke ua potlakela ho etsa qeto ea hore ho na le se phoso ka uena. Taba ke hore motho e mong le e mong o oa hlonama ka linako tse ling. Esita le banna le basali ba tšepahalang ba mehleng ea Bibele ba ne ba ikutloa ka tsela eo.
Ka linako tse ling, u ka ’na ua tseba hore na ke hobane’ng ha u hloname; empa ka linako tse ling u ka ’na ua se ke ua tseba. Anna ea lilemo li 19 o re: “Hase hore u lokela ho etsahalloa ke ntho e tšosang e le hore u hloname. Ho ka itlela ka nako leha e le efe le ha u se na mathata. Hoa makatsa empa hoa etsahala!”
Ho sa tsotellehe hore na sesosa ke’ng
Bua ka taba ena. Ha Jobo a ne a le mahlomoleng, o ile a re: “Ke tla bua ka moea o utloileng bohloko!”
—Jobo 10:1.
Kellie o re: Ke ikutloa ke imolohile haholo ha ke qeta ho bua le motho e mong. Qetellong ho na le motho ea tsebang hore na ke ikutloa joang. A ka nkakhella thapo ’me a ’ntša ka mokoting
—a mpholosa!
Ngola ka taba ena. Ha ho hlonama ho ama tsela eo u talimang lintho ka eona bophelong, u ka ’na ua ngola maikutlo a hao. Lipesalemeng tsa hae tse bululetsoeng, ka linako tse ling Davida o ne a bontša hore o hloname haholo. (Pesaleme ea 6:6) Ho ngola maikutlo a hao ho ka u thusa ho “sireletsa bohlale bo sebetsang le matla a ho nahana.”
—Liproverbia 3:21.
Heather o re: Ho ngola ho nthusa hore ke hlophise lintho tse ngata tse ka kelellong ea ka tse bakoang ke ho hlonama. Ha u hlalosa maikutlo a hao ’me u utloisisa hore na ke hobane’ng ha u ikutloa ka tsela eo, ho hlonama ho tla kokobela.
Rapella taba ena. Bibele e re ha u rapella lintho tse u tšoenyang, ‘khotso ea Molimo e fetang monahano oohle e tla lebela pelo ea hao le matla a hao a kelello.’
—Bafilipi 4:6, 7.
Esther o re: Ke ile ka leka ho utloisisa hore na ke hobane’ng ha ke hloname, empa ka hlōleha. Ke ile ka kōpa Jehova hore a nthuse ke thabe. Ke ne ke khathetse ke ho hlonama empa ho se na lebaka. Qetellong ke ile ka khaotsa ho hlonama. Le ka mohla, u se ke ua halala matla a thapelo!
Tlhahiso: Nka mantsoe a ho Pesaleme ea 139:23, 24 e le mohlala oa thapelo eo u ka e etsang ho Jehova. Mo tšollele pelo ea hao, ’me u mo kōpe hore a u thuse ho fumana lebaka le etsang hore u hloname.
Ho phaella litlhahisong tse boletsoeng ka holimo, u ka fumana boitsebiso ba bohlokoa bo ka Lentsoeng la Molimo, e leng Bibele. Ha u tlatsa kelello ea hao ka lintho tse hahang tse fumanoang litlalehong tsa Bibele, seo se ka ba le tšusumetso e ntle maikutlong a hao.
Haeba u sa khaotse ho hlonama
Ryan o re: “Ka linako tse ling, ha ke batle ho tsoha hoseng e le hore ke tobane le letsatsi le leng le se nang morero.” Ryan o na le bothata ba ho tepella maikutlo, ’me hase eena feela. Liphuputso li bontša hore mocha a le mong ho ba bane o ba le bothata bo itseng ba ho tepella maikutlo pele e e-ba motho e moholo.
U ka tseba joang haeba u e-na le bothata ba ho tepella maikutlo? Matšoao a mang a akarelletsa ho ikutloa le ho etsa lintho ka tsela e fapaneng le eo u tloaetseng ho li etsa ka eona, ho itšehla thajana, ho felloa ke thahasello hoo e batlang e le linthong tsohle, ho ja le ho robala ka tsela e sa tloaelehang, ho ikutloa u hlile u se na thuso kapa ho ikutloa u le molato ntle ho lebaka.
Ke ’nete hore hoo e batlang e le batho bohle ba ba le letšoao kapa matšoao ana neng-neng bophelong. Empa haeba ho feta libeke tse ’maloa matšoao ana a sa khaotse, ke hobane’ng ha u sa kōpe batsoali ba hao hore ba u ise ngakeng? Ngaka e ka u bolella haeba u e-na le bothata bo itseng ’meleng bo u bakelang ho hlonama.
Haeba u e-na le bothata ba ho tepella maikutlo, ha ho hlokahale hore u hlajoe ke lihlong. Batho ba bangata ba nang le bothata boo, ba qalile ho hlasimoloha ha ba sebelisa meriana—mohlomong ba ikutloa ba thabile ka mor’a nako e telele. Ka hona, ebang ho hlonama ha hao ho bakoa ke ho tepella maikutlo kapa che, hopola mantsoe a tšelisang a Pesaleme ea 34:18 a reng: “Jehova o haufi le ba lipelo li robehileng; o pholosa ba sithabetseng moeeng.”


text:
702 listings for
Community Services in KwaZulu Natal
36 Park St Durban, Kwazulu Natal
Mabaso Traditional Authority, Umkhanyakude Dis Hluhluwe, Kwazulu Natal
24 Jasmil Rd Verulam, Kwazulu Natal
Lot 747 Margate, Kwazulu Natal
194 Longmarket St Empangeni, Kwazulu Natal
101 Archary Rd Durban, Kwazulu Natal
1 St Aubyn Court Durban, Kwazulu Natal
15 Sunny Birches 100 Enlebeni Road Pinetown, Kwazulu Natal
6 Renzi Road Estcourt, Kwazulu Natal
132 Pandoratreet Malvern, Kwazulu Natal
27 Constance Cawston Rd Durban, Kwazulu Natal
Fl 6 Block 5 Durban, Kwazulu Natal
3rd Fl Room 5 Durban, Kwazulu Natal
11 Alistair Road Durban, Kwazulu Natal
40 Mons Rd Durban, Kwazulu Natal
Ash & Hellberg Suite 2, The Mews, Redlands Est Pietermaritzburg, Kwazulu Natal
Home Owners Association
97 Beach Road Amanzimtoti, Kwazulu Natal
788 Bradfield Road Hibberdene, Kwazulu Natal
Kingsway Hospital Amanzimtoti, Kwazulu Natal
Shop 28 The Home Centre Durban, Kwazulu Natal
2 Wilford Court 5 Miller Grove Durban, Kwazulu Natal
Suite 602 Victoria Bldg V Durban, Kwazulu Natal
56 Jefferies Road Pietermaritzburg, Kwazulu Natal
Erf 12 Ntsizwa Street Mount Ayliff, Kwazulu Natal
79 Manor View Rd Durban, Kwazulu Natal
295a Greyling Street Pietermaritzburg, Kwazulu Natal
38 A Lincoln St Newcastle, Kwazulu Natal
32 Dunne Road Empangeni, Kwazulu Natal
No 1 Press Swart Empangeni, Kwazulu Natal
D 1139 Umlazi Umlazi, Kwazulu Natal
292 Smith Street Durban, Kwazulu Natal
1201 Sarina Road Durban, Kwazulu Natal
97 Effingham Road Durban, Kwazulu Natal
67 Hadeda Park Richards Bay, Kwazulu Natal
2 Parklands Pietermaritzburg, Kwazulu Natal
3 King Street Winterton, Kwazulu Natal
53 Knutzen St Empangeni, Kwazulu Natal
1 Glen Place Pinetown, Kwazulu Natal
Office 7, Portston Centre Port Shepstone, Kwazulu Natal
Suite 203 Hiway Medical C 7 Spine Rd Durban, Kwazulu Natal